Compania Nationala de Administarare a Infrastructurii Rutiere S.A. prin D.R.D.P. * ….

CONTRACT SUBSECVENT DE LUCRARI NR. 
nr. _______________ data _______________

la Acordul-cadru nr. _______________  data ___________
avand ca obiect Lucrari de marcaje rutiere executate in strat subtire necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ... 

In temeiul Legii nr. 98/2016 privind achizitiile publice cu modificarile si completarile ulterioare, a H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice cu modificarile si completarile ulterioare si a Acordului-cadru de lucrari nr. ___________ s-a incheiat prezentul contract subsecvent.

1. Parti contractante

COMPANIA NATIONALA DE ADMINSTRARE A INFRASTRUCTURII RUTIERE - prin DIRECTIA REGIONALA DE DRUMURI SI PODURI* ......, cu sediul in ..........................., numar de ordine in Registrul Comertului ................., cod de inregistrare fiscala nr. ...................., avand cont bancar ....................., deschis la ........................., reprezentata prin ....................., avand functia de Director Regional, in calitate de  ACHIZITOR/BENEFICIAR, pe de o parte

si

....................................................., cu sediul in ......................................, telefon .............., fax ....................., inregistrata la Registrul Comertului sub nr....................., cod de inregistrare fiscala..................., cont bancar ......................................., reprezentata prin .......................... in functia de ................. in calitate de EXECUTANT, pe de alta parte.

              2. Definitii 

2.1. - In prezentul contract subsecvent urmatorii termeni vor fi interpretati astfel:

a) Achizitor/Beneficiar şi Executant - părţile contractante, aşa cum sunt acestea numite în prezentul contract subsecvent. In cuprinsul prezentului document, „Achizitor” se intelege „Achizitor/Beneficiar” si reprezinta DIRECTIA REGIONALA DE DRUMURI SI PODURI;
b) act aditional - document ce modifica prezentul contract subsecvent de lucrari;

c) caiet de sarcini - document reprezentând anexă la prezentul contract subsecvent de lucrari, întocmit de catre Achizitor, care include specificaţiile tehnice ale lucrarilor pe care Executantul are obligaţia de a le executa;

d) caz fortuit - conform art. 1351 Cod Civil, un eveniment care nu poate fi prevazut si nici      impiedicat de catre cel care ar fi fost chemat sa raspunda daca evenimentul nu s-ar fi produs;

e) comanda - solicitarea scrisa, emisa de Achizitor catre Executant, care contine, dar fara a se limita la acestea, urmatoarele informatii: detalii referitoare la lucrarile care trebuie executate,  termenul de indeplinire, cantitati, etc;

f) contract subsecvent - contractul, asimilat potrivit legii, actului administrativ, reprezentand acordul de vointa al celor doua parti, incheiat in scris, intre Compania Nationala de Administrare a Infrastructurii Rutiere S.A. prin D.R.D.P.* ........., in calitate de Achizitor si …...……., in calitate de Executant. In cuprinsul prezentului document, denumirea „contract” reprezinta „contract subsecvent”.

g) dobanda penalizatoare - dobanda legala penalizatoare pentru plata cu intarziere a obligatiilor banesti si se stabileste la nivelul ratei dabanzii de referinta comunicata de BNR plus 8 puncte procentuale;

h) documentatia de atribuire - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile; 
i) durata contractului subsecvent - intervalul de timp in care prezentul contract opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce, inclusiv perioada de garantie a lucrarilor si eventualele pretentii fondate pe clauzele sale;
j) durata de executie a lucrarilor - intervalul de timp in care Executantul executa lucrarile pe care le presupune indeplinirea contractului subsecvent, astfel cum acestea sunt prevazute in caietul de sarcini si in contractul subsecvent, inclusiv operatiunile preliminare si finale previzibile si imprevizibile, cu exceptia cazurilor de forta majora, incepand cu data intrarii sale in vigoare;
k) Executant - parte contractanta, asa cum este denumita in prezentul contract, care executa lucrarile solicitate de Achizitor, prin caietul de sarcini, care nu are calitatea de subcontractant;
l) forţa majoră - conform art. 1351 Cod Civil, un eveniment extern, imprevizibil, absolut inevitabil, mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, etc. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

m) lucrari - activitati a caror executie face obiectul contractului subsecvent, astfel cum sunt prevazute in Acordul-cadru, in caietul de sarcini si in prezentul contract subsecvent; 

n) oferta - actul juridic prin care Executantul isi manifesta vointa de a se angaja din  punct de vedere juridic in prezentul contract de achizitie publica. Oferta cuprinde propunerea tehnica si propunerea financiara, precum si alte documente stabilite prin documentatia de atribuire (dupa caz);
o) ordin administrativ - orice instrucţiune, comandă, modificare sau dispoziţie emise către Executant privind executarea lucrarilor din cadrul contractului sau pentru a clarifica, completa, modifica şi/sau lamuri termenii şi condiţiile contractului; 

p) Ordin Administrativ de Modificare pentru utilizarea Sumelor provizionate: reprezinta Ordinul de modificare privind utilizarea sumelor provizionate, respectiv orice instructiune, modificare, comanda sau dispozitie emisa de Beneficiar catre Executant privind utilizarea sumelor provizionate in cadrul contractului de lucrari;
q) penalitati - despagubirea stabilita in contractul subsecvent de lucrari ca fiind platibila de catre Executant Achizitorului, in caz de neindeplinire a obligatiilor din contractul subsecvent de lucrari, de indeplinire necorespunzatoare sau de indeplinire cu intarziere fata de termenele limita, astfel cum au fost stabilite de parti;
r) pretul contractului subsecvent - pretul platibil Executantului de catre Achizitor, in baza contractului subsecvent, pentru indeplinirea integrala si corespunzatoare a tuturor obligatiilor sale, asumate prin contractul subsecvent;

s)  propunerea financiara - document al ofertei prin care se furnizeaza informatiile cerute              prin documentatia de atribuire cu privire la pret, tarif, alte conditii financiare si comerciale;

t) propunerea tehnica - document al ofertei, elaborat pe baza cerintelor din caietul de sarcini,      stabilite de catre autoritatea contractanta;
u) rezilierea contractului subsecvent - desfiintarea pe viitor a contractului de lucrari, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere lucrarilor executate anterior rezilierii si care sunt conforme;
v) standarde - standardele, reglementarile tehnice sau altele asemenea prevazute in caietul de       sarcini si in propunerea tehnica si / sau standardele sau alte reglementări autorizate în vigoare, in domeniul obiectului contractului;
w) tert sustinator - persoana care, in baza angajamentului ferm incheiat in conformitate cu prevederile art. 182, art. 183, art. 184, art. 185 alin. (2) din Legea privind achizitiile publice nr. 98/2016 si ale art. 48, art. 49 si art. 50 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, pune la dispoziţia Executantului resursele financiare si/sau tehnice şi profesionale invocate in acest angajament ferm, confirma faptul că va garanta materializarea aspectelor ce fac obiectul respectivului angajament ferm si ca se obliga sa asigure indeplinirea completa si reglementara a obligatiilor contractuale prin implicarea sa directa, in cazul in care Executantul intampina dificultati pe parcursul derularii prezentului contract. Tertul sustinator este chemat sa indeplineasca el insusi obligatiile ce nu pot fi indeplinite de catre Executantul caruia i-a fost acordata sustinere. În cazul în care Executantul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Executantul şi terţul/terţii susţinător/susţinători au obligatia de a răspunde în mod solidar pentru indeplinirea contractului de achiziţie publică. Răspunderea solidară a terţului/terţilor susţinător/susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament;

x) subcontractant - orice operator economic care nu este parte a unui contract de achizitie publica si care indeplineste activitati care fac parte din obiectul prezentului contract de achizitie publica, raspunzand in fata contractantului de organizarea si derularea tuturor etapelor necesare in acest scop; 
y) zi - zi calendaristica, cu exceptia cazului in care se prevede ca este zi lucratoare; luna - luna calendaristica; an - 365 de zile.
3. Interpretare


3.1. - In prezentul contract subsecvent, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.


3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

4.  Obiectul contractului subsecvent
4.1. – (1) Executantul se obliga fata de Achizitor sa execute lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ..., in conformitate cu prevederile normativelor in vigoare, a reglementarilor tehnice si standardelor din domeniul rutier, astfel cum sunt prevazute in Caietul de sarcini, in conditiile calitative si cantitative prevazute in acestea, in conditiile convenite in Acordul - cadru nr. ................................... si in prezentul contract subsecvent, in perioada convenita, in conformitate cu obligatiile asumate prin prezentul contract subsecvent.
4.2. - In vederea indeplinirii obiectului contractului, Executantul se obliga sa execute lucrarile mentionate la art. 4.1. in baza comenzilor scrise transmise de Achizitor, cantitatea de lucrari si tipul marcajelor rutiere regasindu-se in Anexa nr. 1 la contractul subsecvent. 

5. Pretul contractului subsecvent. Ajustarea pretului.
· Pretul contractului subsecvent

5.1. - (1) Pentru executarea, finalizarea si receptia lucrarilor de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ...., Executantul va practica tarifele/preturile unitare prevazute in propunerea financiara, document al prezentului contract subsecvent.

(2) Pretul total pentru indeplinirea contractului subsecvent, platibil Executantului de catre Achizitor se stabileste folosind preturile unitare/tarifele din propunerea financiara, document al prezentului contract subsecvent, aplicate la cantitatile comandate de Achizitor pentru indeplinirea prezentului contract subsecvent si este de ................ lei, la care se adauga TVA conform legislatiei in vigoare.

(3) Preturile unitare vor include si cheltuielile aferente materialelor, aprovizionarii, manipularii si manoperei.
(4) Lucrarile vor fi decontate pe baza verificarii si certificarii de catre reprezentantii Achizitorului  a lucrarilor realizate, avandu-se in vedere lucrarile efectiv (real) realizate, calitatea lucrarilor si alte elemente necesare.

(5) Lucrarile care fac obiectul prezentului contract subsecvent vor fi executate de catre Executant pe baza de comanda scrisa transmisa de Achizitor, in functie de sursele financiare ale Achizitorului.

· Ajustarea pretului  
5.2. - (1) Ajustarea pretului contractului subsecvent se realizeaza dupa cum urmeaza: 

I. Prin revizuire:
Ajustarea pretului in cadrul prezentului contract subsecvent se realizeaza la fiecare solicitare de plată, pe întreaga perioadă de derulare a contractului subsecvent, prin aplicarea indicelui cost în construcţii, denumit în continuare ICC, diseminat de către Institutul Național de Statistică prin publicații oficiale, utilizandu-se următoarea formulă:

Va = Vo x [(1-p-a)xICCn/ICCdata referinţă + (p+a)],

unde:

„Va” reprezintă valoarea ajustată a solicitării de plată,

„Vo” reprezintă valoarea solicitării de plată conform preţurilor prevăzute în oferta care a stat la baza încheierii acordului-cadru,

„a” reprezintă valoarea procentuală a plăţii în avans determinată ca raport dintre valoarea avansului primit şi nerestituit/nejustificat şi preţul contractului, 

„p” reprezintă valoarea procentuală a profitului determinată ca raport dintre valoarea profitului exprimată valoric şi preţul contractului,

„ICCn” reprezintă indicele de cost în construcţii total aferent lunii solicitării de plată,

„ICCdata referinţă” reprezintă indicele de cost în construcţii total aferent lunii anterioare datei-limită de depunere a ofertei aferente acordului-cadru.

In situatia in care pentru indicele ICCn nu exista valori diseminate oficial, sau acestea nu sunt definitive la data depunerii solicitarilor de plata la Autoritatea Contractanta, se utilizeaza ultimii indici disponibili, iar ajustarea va fi recalculata atunci cand indicii vor deveni definitivi.


Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a pretului contractului. 


Sumele ce deriva din aplicarea prezentei clauze vor fi platite potrivit contractului, fara incheierea unui Act Aditional. 

Pe parcursul derularii contractului subsecvent, lucrarile care se vor executa din sumele provizionate se vor ajusta prin aplicare formulei de ajustare a preturilor mentionata mai sus.
II. Prin actualizare: 

Pe durata Acordului-cadru, in cadrul contractelor subsecvente care vor fi incheiate in baza prezentului Acord-cadru, ajustarea pretului contractelor subsecvente, prin actualizare, se realizeaza in conformitate cu prevederile art. 2222 alin. (4) din Legea nr. 98/2016 cu modificarile si completarile ulterioare, precum si in conformitate cu prevederile art. 8 din sectiunea 6 din Instructiunea A.N.A.P. nr. 1/2021 privind modificarea contractului de achizitie publica/contractului de achizitie sectoriala/acordului cadru. 

6. Modalităţi de plată şi recuperare a creanţelor

6.1. - (1) Achizitorul se obliga sa plateasca Executantului, pretul lucrarilor executate, in termen de 45 de zile de la data inregistrarii facturii la sediul D.R.D.P. - ului, subunitate a Achizitorului, daca lucrarile au fost deja receptionate sau in termen de 45 de zile de la data receptionarii lucrarilor, daca factura a fost emisa anterior receptiei. 
(2) Facturile se comunica Achizitorului prin posta cu confirmare de primire sau prin delegat direct la sediul Achizitorului.
Decontarea se va face prin ordin de plata, pe baza facturii emise de Executant şi acceptate la plată de Achizitor, insotita de Procesul-verbal la terminarea lucrarilor si a situatiilor de plata. 

În caz de divergenţe, dovada comunicării facturii către Achizitor, o constituie dupa caz, mandatul poştal sau ştampila aplicată de registratura Achizitorului pe document.

Dacă data respectivă este o zi nelucrătoare, termenul scadent este reprezentat de prima zi lucrătoare urmatoare acesteia. 

Plata contravalorii lucrarilor executate şi recepţionate se va efectua in lei. 

6.2. - Achizitorul nu va efectua, iar Executantul nu va solicita, plati in avans.

6.3. - Executantul este răspunzător de corectitudinea şi exactitatea datelor înscrise în facturi.

6.4. - Prezentarea cu date eronate sau incomplete, faţă de prevederile legii şi ale contractului subsecvent de achiziţie, a facturilor spre decontare, face să nu curgă termenul de plată, dacă Achizitorul sesizează Executantul despre neregulile constatate in interiorul termenului de plata. Un nou termen de plată va curge de la confirmarea primirii de către Achizitor a noii facturi prezentate de către Executant, completata cu date corecte, potrivit legii şi contractului subsecvent.

6.5. - (1) Achizitorul incaseaza penalitatile datorate de catre Executant, stabilite conform art. 13.1., prin emiterea unei facturi distincte cu o valoare egala cu valoarea penalitatilor stabilite conform prevederilor contractuale. Executantul are obligatia de a plati aceasta factura, in termen de 30 de zile de la data emiterii facturii, in contul indicat de Achizitor. In situatia in care Executantul nu efectueaza plata in termenul solicitat, Achizitorul va deduce contravaloarea penalitatilor din contravaloarea lucrarilor executate ce urmeaza a fi platite sau, dupa caz, va executa garantia de buna executie.
(2) Daca valoarea penalitatilor de intarziere atinge pragul maxim de 50% din Pretul contractului subsecvent, Achizitorul, dupa notificarea prealabila a Executantului, este indreptatit sa dispuna incetarea contractului subsecvent de lucrari, in baza unui raport justificativ.

6.6. - (1) Executantul va restitui orice sume cuvenite Achizitorului şi care i-au fost plătite în plus, în 30 de zile de la primirea unei cereri în acest sens.

(2) Dacă Executantul nu va face plata în termenul limită de mai sus, Achizitorul va aplica penalitati reprezentand 0,05% pentru fiecare zi de intarziere din plata neefectuata pana la indeplinirea efectiva a obligatiilor.
(3) Sumele care trebuie restituite Achizitorului pot fi deduse din sumele de orice natura datorate Executantului (cu exceptia dobanzilor si penalitatilor). In situatia nerestituirii sumelor de bani in perioada solicitata de catre Achizitor, Achizitorul este indreptatit sa treaca la executarea garantiei de buna executie in limita prejudiciului efectiv suferit de Achizitor din culpa Executantului. 

6.7. - (1) Daca in urma controalelor efectuate de catre organele abilitate, potrivit legii, se constata ca Executantul a incasat sume necuvenite de la Achizitor, Executantul are obligatia sa restituie aceste sume, inclusiv penalitatile, daune interese, majorarile, dobanzile etc., aferente, stabilite prin actele de control.

(2) Achizitorul va factura aceste sume, iar Executantul este obligat sa achite sumele incasate in plus, cat si foloasele necuvenite, in termen de 30 de zile de la primirea facturii. In caz contrar, Achizitorul va executa garantia de buna executie. In cazul in care aceasta nu este acoperitoare, Achizitorul va formula actiune in instanta, prin care va pretinde recuperarea sumelor neincasate si alte sume, asa cum au fost prevazute la alin. (1).

7.  Durata contractului. Durata de executie a contractului subsecvent
            7.1. – Durata contractului reprezinta intervalul de timp in care prezentul contract opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce, inclusiv perioada de garantie a lucrarilor si eventualele pretentii fondate pe clauzele sale.

7.2. - Durata de executie a lucrarilor care fac obiectul prezentului contract subsecvent este de 6/12 luni*, in functie de necesitati, de la data intrarii in vigoarea contractului. 
Nota*:Numarul de luni (zile) se va  completa la semnarea contractului
           7.3.- Prezentul contract intra in vigoare la data semnarii acestuia de catre ultima parte. 
8.  Aplicabilitate

8.1. – (1) In termen de 5 zile lucratoare de la data semnarii contractului de achizitie publica, Executantul va constitui Garantia de Buna Executie a contractului, in forma, pentru perioada si in cuantumul agreat de Achizitor, precum si in conditiile prevazute la Articolul 15 din prezentul contract de lucrari. 

(2) Termenul prevazut la alin. (1) poate fi prelungit, la solicitarea justificată a Executantului, fără a depăşi 15 zile de la data semnării contractului de lucrari.
9.  Documentele contractului subsecvent


9.1. - Documentele contractului subsecvent, inclusiv orice act aditional incheiat la acesta, care fac parte integranta din acestea sunt:
a) Anexa nr. 1 la contractul subsecvent (anexa in concordanta cu Anexa A la Caietul de sarcini);
b) Caietul de sarcini si anexele acestuia, (inclusiv clarificarile si/sau modificarile si/sau masurile de remediere aduse pana la depunerea ofertelor– daca este cazul);

c) Propunerea tehnica si Propunerea financiara (inclusiv toate anexele acesteia, daca este cazul), (inclusiv clarificarile din perioada de evaluare – daca este cazul);
d) instrumentul de garantare, emis in conditiile legii, pentru constituirea garantiei de buna executie;

e) Angajamentul ferm de sustinere din partea unui tert (daca este cazul);

f) Acordul de asociere (daca este cazul) autentificat;

g) Contractele incheiate de Executant cu subcontractantii (daca este cazul);


9.2. - In cazul in care, pe parcursul indeplinirii contractului subsecvent, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.
           9.3. - Documentele mentionate la art. 9.1. se considera a se explica reciproc. In caz de ambiguitate, erori sau discrepante acestea trebuie sa fie citite si interpretate in ordinea mentionata la art. 9.1.
10.  Standarde

10.1. - Executantul are obligatia de a executa lucrarile care fac obiectul prezentului contract, cu respectarea tuturor actelor normative, normativelor tehnice si standardelor in vigoare, aplicabilie in legatura cu activitatile desfasurate in vederea indeplinirii obiectului contractului, conform prevederilor caietului de sarcini.

11. Obligaţiile principale ale Executantului

11.1. - Executantul are obligatia de a executa lucrarile prevazute in contract, cu profesionalismul si promptitudinea cuvenite angajamentului asumat si in conformitate cu propunerea sa tehnica, cu cerintele caietului de sarcini si cu obligatiile asumate prin prezentul contract subsecvent. Totodata, este raspunzator atat de siguranta tuturor operatiunilor si metodelor de executare utilizate, cat si de calificarea personalului folosit pe toata perioada contractului.
11.2. - In vederea indeplinirii obiectului prezentului contract subsecvent, Executantul are obligatia de a executa lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ...., in conformitate cu cerintele Caietului de sarcini, document al prezentului contract.
11.3. - Executantul are obligatia de a respecta prevederile caietului de sarcini.

11.4. - Executantul are obligatia de a despagubi Achizitorul impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor, indiferent de natura lor, pentru care responsabilitatea revine Executantului. 
11.5. - (1) Executantul are obligatia de a respecta legislatia in vigoare privind normele de protectie a mediului, legislatia securitatii muncii si a normelor de prevenire si stingere a incendiilor.

(2) Executantul, pentru activitatile pe care le desfasoara, este singurul responsabil de respectarea legislatiei in vigoare privind normele de protectie a mediului, legislatia securitatii muncii si a normelor de prevenire si stingere a incendiilor.

11.6. - (1) In vederea indeplinirii obiectului contractului, Executantul are obligatia de a realiza cel putin urmatoarele activiati:


· Asigurarea planificării resurselor pe toată perioada derulării contractului pe baza informațiilor puse la dispoziție de Achizitor; 

· Asigurarea valabilității tuturor autorizațiilor și certificatelor deținute (atât pentru organizația sa, cât și pentru personalul propus pentru executarea lucrărilor), care sunt necesare (conform legislației în vigoare) pentru executarea lucrărilor;

· Respectarea legislației privind sănătatea și securitatea în muncă și protecția mediului înconjurător și a cerințelor specifice ale Achizitorului, precum și a oricăror acte normative aflate în interdependență cu obiectul contractului, pe toată durata acestuia;

· Planificarea activității și asigurarea capacității de personal calificat necesară pentru îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante și cu deplina înțelegere a complexității legate de derularea cu succes a contractului, astfel încât să se asigure îndeplinirea obiectivelor Achizitorului;
· Asigurarea unui grad de flexibilitate în executarea lucrărilor în funcție de necesitățile obiective ale Achizitorului, la orice moment în derularea contractului; 

· Executarea și documentarea corespunzătoare a tuturor schimbărilor (Modificări) solicitate de către Achizitor pe durata derulării Contractului; 

· Prezentarea unei situații de plată, individual pentru fiecare activitate în parte și per total, indicând progresul activităților sale, lucrările executate, detaliind în mod separat lucrările executate și costurile cu diverse taxe, dacă e cazul, achitate în numele și pentru Achizitor. Situațiile de plată trebuie să includă originalele documentației doveditoare, conform cu legislația în vigoare, de plată de taxe, onorarii etc. în numele și pentru Achizitor acolo unde este cazul;

· Acceptarea realizării de verificări de către Achizitor pe durata derulării contractului în ceea ce privește îndeplinirea oricărei și tuturor obligațiilor sale și prezentarea la cerere a oricărui și tuturor documentelor justificative referitoare la îndeplinirea acestor obligații;

· Cooperarea și punerea la dispoziția Achizitorului a tuturor informațiilor privind Planul operațional de securitate și luarea măsurilor necesare în vederea conformării la acest plan; 

· Efectuarea de vizite comune pe șantier împreună cu reprezentanții împuterniciți ai Achizitorului pe probleme de securitate și sănătate, înainte de a-și redacta planul propriu de securitate;

· Stabilirea împreună cu reprezentanții împuterniciți ai Achizitorului pe probleme de securitate și sănătate a obligațiilor privind utilizarea mijloacelor de protecție colectivă, instalațiilor de ridicat sarcini, accesul pe șantier etc.;

· Elaborarea și transmiterea către Achizitor de rapoarte de progres zilnice, săptămânale și lunare; 

· Participare la întâlniri de progres săptămânale, pe șantier, împreună cu reprezentanți împuterniciți ai Achizitorului. 

(2) Executantul va fi responsabil față de Achizitor că își va îndeplini corespunzător toate responsabilitățile ce decurg din documentația tehnică de execuție, Caietul de sarcini, obligațiile contractuale și solicitările autorităților competente și/sau ale Achizitorului), referitoare la execuția de lucrări în cadrul contractului.
(3) Executantul are răspunderea planificării activității sale și asigurarea capacității de personal calificat necesar pentru îndeplinirea obligațiilor sale ca un bun profesionist cu respectarea celor mai bune practici din domeniu, cu respectarea prevederilor legale și contractuale relevante și cu deplina înțelegere a complexității legate de derularea contractului conform planificărilor, astfel încât să se asigure îndeplinirea obiectivelor Achizitorului, incluzând indicativ, fără a fi limitativ:

· Executantul este responsabil pentru activitatea personalului sau, pentru obținerea rezultatelor cerute și pentru respectarea termenelor de execuție;

· Executantul este responsabil pentru întreaga coordonare a activităților ce reprezintă obiectul Contractului, sub supravegherea reprezentanților împuterniciți ai Achizitorului (după caz); 

· Executantul va realiza toate lucrările specificate în cadrul contractului, conform cerințelor Caietului de sarcini și ale proiectului tehnic, respectând și aplicând cele mai bune practici în domeniu. 
(4) Executantul are obligația de a se supune verificărilor de către Achizitor (pe durata contractului) în ceea ce privește îndeplinirea oricărei și tuturor obligațiilor sale aferente contractului, verificări anunțate în prealabil sau nu și are obligația de a prezenta la cerere orice și toate documentele justificative privind îndeplinirea acestor obligații.

11.7. - Obligațiile Executantului sunt detaliate în Caietul de Sarcini. Executantul are obligația de a realiza toate cerințele incluse în Caietul de Sarcini, în condiţiile şi la termenele stabilite în acesta și prin prezentul contract de lucrari, dupa cum urmeaza:
a) Obligatii referitoare la realizarea efectivă a lucrărilor în cadrul Contractului: Executantul este responsabil să pună în operă documentația tehnică pusă la dispoziție de Achizitor. Totodată este responsabil pentru punerea în operă a oricărei eventuale solicitări de schimbare (Modificări) din partea Achizitorului pe perioada derulării contractului. 
Activitățile solicitate descrise în documentația de atribuire și responsabilitățile Executantului asociate realizării acestor activități sunt cele incluse în sfera de cuprindere a contractului ce rezultă din această procedură. 

b) Obligatii asociate lucrărilor pregătitoare:
Lucrările pregătitoare includ:

· Îndeplinirea obligațiilor pentru începerea și derularea execuției de către Executant; 

· Pregătirea pentru execuția de lucrări;

În scopul realizării activităților ce țin de etapa pregătitoare a execuției lucrărilor, Executantul trebuie:

· Să asigure îndeplinirea tuturor obligațiilor legate de realizarea lucrărilor pregătitoare, care îi revin din documentația tehnică, din prezentul Caiet de sarcini și din prevederile stabilite in Contract; 

c) Obligatii legate de obținerea permiselor de lucru și a permiselor de acces: Premergător demarării execuției lucrărilor ce fac obiectul Caietului de Sarcini, Executantul trebuie să obțină avizele impuse în „Normele metodologice privind condițiile de închidere a circulației și de instituire a restricțiilor de circulație, în vederea executării de lucrări în zona drumului public și/sau pentru protejarea drumului”, aprobate prin Ordinul comun MI - MT nr.1112/411 (publicat în Monitorul Oficial nr. 397/24.08.2000).
d) Obligatii asociate pregătirii șantierului: Executantul trebuie să respecte prevederile impuse în „Normele metodologice privind condițiile de închidere a circulației și de instituire a restricțiilor de circulație, în vederea executării de lucrări în zona drumului public și/sau pentru protejarea drumului”, aprobate prin Ordinul comun MI - MT nr.1112/411 (publicat în Monitorul Oficial nr. 397/24.08.2000).
e) Obligatii asociate organizării șantierului Executantului: Presemnalizarea si semnalizarea lucrarilor se realizeaza in conformitate cu „Normele metodologice privind condițiile de închidere a circulației și de instituire a restricțiilor de circulație, în vederea executării de lucrări în zona drumului public și/sau pentru protejarea drumului”, aprobate prin Ordinul comun MI - MT nr.1112/411 (publicat în Monitorul Oficial nr. 397/24.08.2000).
f) Obligatii legate de punerea în operă a documentației tehnice:
Executantul are următoarele obligatii pe perioada transpunerii documentației tehnice pe drum (sectorul de drum pe care va executa lucrările ce fac obiectul Caietului de Sarcini): 

· asigurarea nivelului de calitate stabilit prin documentația tehnică; 

· convocarea factorilor care trebuie să participe la verificarea lucrărilor și asigurarea condițiilor necesare efectuării acestora; 

· soluționarea neconformităților, a defectelor și a neconcordanțelor, numai pe baza soluțiilor cu reprezentanții Achizitorului; 

· utilizarea în execuția lucrărilor numai a produselor și a procedeelor prevăzute în documentația tehnică, certificate sau pentru care există agremente tehnice, care conduc la realizarea cerințelor;

· respectarea documentației tehnice pentru realizarea nivelului de calitate corespunzător cerințelor; 

· propunerea spre recepție numai a lucrărilor de marcaje care corespund cerințelor de calitate;

· remedierea, pe propria cheltuială, a defectelor calitative apărute din vina sa, atât în perioada de execuție, cat și în perioada de garanție stabilită prin contract;
g) Obligatii legate de controlul calității lucrărilor executate:
Este responsabilitatea Executantului să asigure implementarea cerințelor specificate în documentația tehnică în condiții de calitate stabilite prin intermediul acesteia și prin asigurarea de către Executant a personalului calificat și a dotărilor necesare executării activității în baza propriului sistem de management al calității.

Prioritatea pentru documentele de referință utilizate în activitatea Achizitorului sunt:

· Standarde naționale romanești și/sau care transpun standardele Europene și internaționale sau echivalent (SR EN ISO); 

· Standarde, specificații, proceduri interne Autorității Contractante. 

Toate cerințele aplicabile Executantului se aplică obligatoriu subcontractorilor și furnizorilor de echipamente/servicii ai acestuia. Executantul trebuie să se asigure ca toți subcontractorii și/sau furnizorii, înțeleg, în totalitate, toate cerințele de control al calității înainte ca aceștia să înceapă lucrul. 
h) Obligatii legate de securitatea și sănătatea în muncă pe durata execuției lucrărilor pe șantier: Executantul va respecta cerințele minime privind securitatea și sănătatea în muncă ale Achizitorului specificate în contract, cu luarea în considerare a prevederilor HG nr. 300/2006 cu modificările și completările ulterioare. 
11.8. - În cazuri de urgență, când vor fi emise comenzi în regim de urgență, Executantul are obligatia de a realiza lucrări de marcaje rutiere ce fac obiectul Caietului de Sarcini, în termen de 5 zile după obținerea avizelor de instituire restricții, pentru o cantitate de maxim 300 mp.

      
12. Obligaţiile Achizitorului

12.1. - Achizitorul se obligă să recepţioneze lucrarile, potrivit articolului 16 din prezentul contract. 
12.2. - Achizitorul are obligatia de a pune la dispozitia Executantului orice informatii pe care acesta le considera necesare pentru indeplinirea obiectului contractului subsecvent, in masura in care Achizitorul le detine.

12.3. - Achizitorul are dreptul de a controla, verifica si masura lucrarile executate si calitatea acestora si de a constata conformitatea acestora cu specificatiile cuprinse in caietul de sarcini.


12.4. - Achizitorul va plati contravaloarea lucrarilor executate de catre Executant, in conformitate cu prevederile contractului subsecvent, exclusiv sub conditia indeplinirii de catre Executant in mod corespunzator a obligatiilor contractuale. 
            12.5. - Achizitorul va emite comenzi Executantului, cuprinzand denumirea sectoarelor de drum pe care trebuie executate lucrarile de marcaje rutiere, pozițiile kilometrice de început și sfârșit, tipul marcajului rutier, cantitățile de lucrări care urmeaza a se executa pe fiecare sector de drum cu eșalonare a prioritatilor de executat a sectoarelor de drum, termenul de executie.
13. Sanctiuni pentru neindeplinirea culpabila a obligatiilor. Managementul riscurilor.

· Sanctiuni pentru neindeplinirea culpabila a obligatiilor

13.1. - (1) In cazul in care Executantul, din culpa sa, nu isi indeplineste obligatiile asumate prin prezentul contract subsecvent, le indeplineste cu intarziere sau le indeplineste necorespunzator, Achizitorul este indreptatit fara necesitatea vreunei notificari si fara a exclude alte cai de sanctiune din contractul subsecvent, sa pretinda penalitati de 0,10%/zi de intarziere care va trece de la momentul termenului specificat in comanda si pana la indeplinirea obligatiilor contractuale asumate, procent aplicat la valoarea totala a comenzii neonorate. 

(2) Contravaloarea penalitatilor va fi de maxim 100% din valoarea comenzii neonorate.

13.2. -  In cazul in care, din culpa Achizitorului, nu se onoreaza facturile in termenul prevăzut la art. 6.1. alin. (1), Executantul are dreptul de a calcula dobanda penalizatoare asupra sumelor datorate, ce va fi stabilita la nivelul ratei de referinţa a dobânzii de politica monetara comunicata de BNR plus 8 puncte procentuale, pentru fiecare zi de intarziere, de la data scadenta a sumelor restante, pana la indeplinirea efectiva a obligaţiilor.
13.3. - Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a cere rezilierea contractului si de a pretinde plata de daune-interese si/sau despagubiri.

13.4. - (1) Prezentul contract se va rezilia de drept, fara a mai fi necesara punerea in intarziere a Executantului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca Executantul si/sau Achizitorul au fost condamnati, in ultimii trei ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala. 

(2) Prezentul contract se poate rezilia, in conditiile prevazute la alin. (1), si in urmatoarele cazuri:

a) Executantul nu isi indeplineste obligatiile contractuale asumate, desi a fost notificat de Achizitor in acest sens, iar Executantul in termen de 15 zile nu remedieaza deficientele si/sau defectiunile si/sau neconformitatile notificate de Achizitor;
b) apare orice alta incapacitate legala care impiedica indeplinirea prezentului contract subsecvent;

c) in cadrul unei alte proceduri de achizitie, Executantul a fost declarat culpabil de incalcarea grava a contractului ca rezultat al neindeplinirii obligatiilor sale contractuale;

d) are loc orice modificare organizationala care implica o schimbare cu privire la personalitatea juridica, natura sau controlul Executantului, cu exceptia situatiei in care asemenea modificari sunt inregistrate intr-un act aditional la prezentul contract;

e) Executantul esueaza in a furniza sau a mentine garantiile in cuantumul, perioada si forma solicitate prin prezentul contract, conform prevederilor art. 15;
f) Executantul nu transmite amendamentele la garantia de buna executie in cazul schimbarii denumirii Executantului, in maxim 20 zile, conform prevederilor art. 15. 
g) Executantul subcontracteaza fara a avea acordul scris al Achizitorului;
h) In situatia in care Achizitorul, pentru diferite motive care nu au putut fi prevazute la data incheierii contractului, decide sa rezilieze prezentul contract; 

i) Cuantumul penalitatilor este mai mare de 50% din pretul contractului, in caz de neexecutare culpabila, din vina Contractantului, a obligatiilor asumate de acesta prin prezentul contract. 
(3) Punerea in intarziere rezulta din simplul fapt al neindeplinirii obligatiilor prevazute in cadrul prezentului contract.

(4) Daca valoarea penalitatilor de intarziere atinge pragul maxim de 50% din Pretul contractului subsecvent, Achizitorul, dupa notificarea prealabila a Executantului, este indreptatit sa dispuna incetarea contractului subsecvent, in baza unui raport justificativ, conform prevederilor art. 6.5. alin. (2).

(5)     a) În cazul în care, pe perioada derulării contractului, Executantul nu duce la îndeplinire în termenul impus, comenzile de urgență, Achizitorul este indreptatit fara necesitatea vreunei notificari si fara a exclude alte cai de sanctiune din contractul subsecvent, sa pretinda penalitati de 0,50%/zi de intarziere care va trece de la momentul termenului specificat in comanda si pana la indeplinirea obligatiei de catre Executant, procent ce este aplicat la valoarea totala a comenzii de urgenta neonorate. 

b) Daca si la urmatoarea solicitarea din partea Achizitiorului pentru realizarea comenzilor de urgenta, Executantul nu duce la îndeplinire în termenul impus comanda de urgenta, Achizitorul suplimentar aplicarii penalitatii mentionate la lit a) va putea rezilia contractul subsecvent, respectiv Acordul-Cadru, Executantul neavand dreptul de a solicita penalități si/sau de a pretinde daune interese sau despagubiri Achizitiorului. 
(6) Prevederile prezentului contract in materia rezilierii contractului se vor completa de drept cu prevederile Noului Cod Civil in materie.
13.5. - Rezilierea contractului pentru motivele mentionate la art. 13.4. se va notifica in scris partii contractante cu maxim 10 zile anterior datei in care contractul se reziliaza de drept, daca nu se prevede altfel in cadrul prezentului contract.

13.6. - (1) In cazul in care Executantul se afla in procedura insolventei declarata sau nedeclarata, se aplica prevederile Legii nr. 85/2014 cu modificarile si completarile ulterioare.

(2) Executantul are obligatia ca, pe intreaga perioada de derulare a contractului, sa notifice Achizitorul, in termen de maxim 3 (trei) zile de la aparitia oricarei situatii prevazute de Legea nr. 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de identificare ale administratorului judiciar, orice informatie in legatura cu starea de fapt a societatii).
13.7. - Daca prezentul contract se suspenda, neurmat de reluarea executarii lucrarilor, Achizitorul are fata de Executant obligatiile de plata prevazute in contract privind plata lucrarilor executate si receptionate pana in momentul la care a intervenit suspendarea contractului.
13.8. - (1) Achizitorul isi rezerva dreptul de a denunta unilateral prezentul contract, astfel:

a) la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat îndeplinirea contractului respectiv ar fi contrara interesului public; 

      b) in situatia in care Achizitorul, pentru diferite motive care nu au putut fi prevazute la data incheierii contractului, decide sa denunte prezentul contract.
(2) Fără a aduce atingere dispoziţiilor dreptului comun privind încetarea contractelor sau dreptului Achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral  contractul de achiziţie publică în perioada de valabilitate a acestuia, în una dintre următoarele situaţii:


a) Executantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizitiile publice;


b) contractul nu ar fi trebuit să fie atribuit Executantului, avand în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 

(3) In cazurile prevazute la alin. (1) si (2), Executantul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului, fara a putea solicita daune interese.


13.9. - Executantul nu are dreptul de a angaja sau încheia orice alte înţelegeri privind executarea lucrarilor, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai Achizitorului sau ai furnizorului de servicii de achiziţie implicat în procedura de atribuire cu care Achizitorul/ furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezilierii de drept a prezentului contract. 

· Managementul riscurilor
13.10. - Achizitorul isi rezerva dreptul de a recupera de la Executant orice prejudicii care vor fi generate de intarzierile cauzate de nerespectarea obligatiilor contractuale, de nerespectarea obligatiilor prevazute in caietul de sarcini si in legislatia in vigoare. 

13.11. - Executantul isi va asuma riscurile generale identificate de Achizitor prin  participarea sa la procedura de atribuire si prin semnarea contractului subsecvent, si nu va avea nicio pretentie in cazul aparitiei acestora. 

          13.12. - Pretul contractului subsecvent include riscurile generale prezentate la clauza 13.13, iar Executantul nu va avea nicio pretentie de orice natura (materiala, financiara, etc..) in cazul aparitiei acestora.

13.13. - Executantul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Executant a garantiei de buna executie, in perioada de timp, in cuantumul si in forma mentionate in contractul subsecvent;

b) Riscul privind executarea lucrarilor cu intarziere, fata de termenele impuse prin comanda transmisa de Achizitor si/sau prin caietul de sarcini. In aceste situatii, Achizitorul este indreptatit la aplicarea sanctiunilor mentionate la art. 13.1 din prezentul contract.
13.14. - Riscul ca Achizitorul, din motive independente de vointa acestuia si care nu se afla sub controlul Achizitorului, sa nu poata asigura resursele financiare atunci cand trebuie sau alocarea financiara este in cuantum insuficient. In acest caz se va urmari elaborarea unei strategii la nivelul C.N.A.I.R. S.A. pentru programarea si prioritizarea resurselor financiare existente. 
14.  Incepere, finalizare, incetare, suspendare

14.1. - Executantul are obligatia de a incepe executarea lucrarilor in conformitate cu solicitarile Achizitorului inscrise in comanda transmisa Executantului. 

14.2. - (1) Executarea lucrarilor care fac obiectul prezentului contract se va face in cadrul duratei de executare a lucrarilor (termenul de executie a lucrarilor), cu respectarea termenelor stabilite de Achizitor, in comenzile emise*.


*Nota: in cazul ultimului contract subsecvent incheiat in baza Acordului-cadru, in perioada de valabilitate a acestuia, durata contractului poate depasi durata de valabilitate a Acordului-cadru.

(2) Orice intarziere in indeplinirea contractului, care nu se datoreaza Achizitorului, da dreptul acestuia de a solicita penalitati Executantului.
 14.3. -  Prezentul contract subsecvent inceteaza de plin drept:

a) la expirarea duratei pentru care a fost incheiat;

b) la indeplinirea obiectului prezentului contract subsecvent;

c) la o data anterioara celei pentru care a fost incheiat, prin acordul de vointa al partilor contractante;

d) prin rezilierea contractului, conform art. 13.4;

e) prin denuntare unilaterala, conform art. 13.8;

f) in caz de forta majora si/sau caz fortuit, conform art. 22.
14.4. - (1) Suspendarea activitatilor care fac obiectul prezentului contract se poate realiza la dispozitia scrisa a Achizitorului.
(2) Reluarea activitatilor care fac obiectul prezentului contract, dupa suspendarea in conditiile prevazute la alin. (1), se realizeaza numai la dispozitia scrisa a Achizitorului.
(3) In cazul in care Achizitorul suspenda executarea contractului de lucrari, durata contractului se va prelungi cu perioada ramasa de executat inaintea suspendarii. 
(4) Pentru perioada suspendarii contractului, Achizitorul nu are obligatia de a efectua nicio plata catre Executant, cu exceptia platilor aferente lucrarilor deja executate anterior suspendarii.
15. Garantia de buna executie a contractului subsecvent
15.1 - (1) In conformitate cu prevederile art. 39 alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Executantul va furniza Achizitorului/Beneficiarului Garanţia de Bună Execuţie în original sau, in cazul retinerilor succesive, dovada depunerii sumei de min. 1,5% din Pretul contractului fara TVA in contul de disponibil deschis la Trezoreria Statului din cadrul organului fiscal competent in administrarea acestuia, in termen de 5 zile lucratoare de la data semnării Contractului.
(2) Termenul prevazut la alin. (1) poate fi prelungit, la solicitarea justificată a Executantului, fără a depăşi 15 zile de la data semnării contractului de lucrari.
15.2 - Executantul va constitui (pe cheltuiala sa şi fără a solicita Achizitorului/Beneficiarului costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

15.3 - Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

15.4 - (1) Garanţia de bună execuţie se constituie prin una din urmatoarele modalitati:

a) prin virament bancar;

b) printr-un instrument de garantare emis în condiţiile legii, astfel:

i. scrisoare de garanţie emisă de o instituţie de credit bancar din România sau din alt stat;
ii. scrisoare de garanţie emisă de o institutie financiara nebancara din România sau din alt stat; 
iii. asigurare de garanţii emisă:

· fie de o societate de asigurăre care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

· fie de o societate de asigurăre dintr-un stat terţ printr-o sucursală autorizată în România de către Autoritatea de Supraveghere Financiară. 
c)  prin combinarea a două sau mai multe dintre modalitățile de constituire prevăzute la lit. a)-b).
(2) Garantia de buna executie va fi transmisa de Executant Achizitorului/Beneficiarului in original si va deveni document al contractului.

15.5 - Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Achizitorului/Beneficiarului, pe baza declaraţiei acestuia cu privire la culpa persoanei garantate.
15.6 - În situația în care Garanţia de Bună Execuţie este emisă printr-o asigurare de garantie de catre o societate de asigurari, contractul de asigurare (conditiile de asigurare, generale si speciale, polita de asigurare si orice alt document semnat de catre Asigurator si Executant) va reglementa strict relatiile dintre Asigurat/Executant si Asigurator si nu vor fi opozabile Companiei Naionale de Administrare a Infrastructurii Rutiere S.A.. Asigurarea de garantie propriu-zisă este singurul document opozabil acesteia. 
15.7 - Având în vedere faptul că asigurarea de garanție va fi emisă în baza unei polițe de asigurare semnată exclusiv între Asigurat/Executant si Asigurator, Executantul va furniza Achizitorului/Beneficiarului în original, în forma letrică în termen de 5 zile lucrătoare de la data semnării Contractului, atât Asigurarea de Garantie, cât si Polița de asigurare în baza căreia a fost emisă aceasta, însoțită de condițiile de asigurare generale si speciale si orice alt document semnat de către Asigurat/Executant si Asigurator.
15.8 - Nerespectarea condiţiilor prevazute la Articolul 15.6 si Articolul 15.7 va pune Achizitorul/Beneficiarul în situaţia de a nu accepta Garanţia de Bună Execuţie emisă de către o societate de asigurare şi, totodată, Beneficiarul poate rezilia Contractul şi executa Garanţia de Participare. 

15.9 - Executantul se va asigura că Garanţia de Bună Execuţie este valabilă şi în vigoare, până la îndeplinirii de către Executant a tuturor obligațiilor contractuale asumate prin Contract.

15.10 - Dacă termenii Garanţiei de Bună Execuţie specifică data de expirare a acesteia, iar Executantul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Executantul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

15.11 - Pe durata derularii Contractului, dacă institutia de credit / societatea de asigurari emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Executantul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Beneficiarului costurile aferente constituirii şi menţinerii acesteia) în conformitate cu prevederile Articolului 15. 


Executantul va prezenta Achizitorului/Beneficiarului aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Achizitor/Beneficiar, si/sau de la data notificarii evenimentului anterior enuntat de catre Garant catre Executant. 

15.12 - In cazul in care Executantul nu prezinta noua garantie de buna executie in termenul mentionat anterior, in forma, cuantumul si conform prezentelor prevederi contractuale, Achizitor/Beneficiarul este îndreptățit să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

15.13 - Pe durata derularii Contractului, dacă institutia de credit / societatea de asigurari care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Achizitorul/Beneficiarul va notifica Executantul pentru a constitui o nouă Garanţie de Buna Executie (pe cheltuiala sa şi fără a solicita Achizitorului/Beneficiarului costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Executantul nu constituie o nouă Garanţie de Bună Execuţie în termen de 30 de zile de la data notificării, Achizitor/Beneficiarul poate rezilia Contractul.

15.14 - Achizitor/Beneficiarul are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Achizitorului/Beneficiarului, şi care va fi apreciat de către acesta, în cazul în care Executantul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin Contract. 

15.15 - Achizitor/Beneficiarul are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:

(a) Dacă în termenii Garanţiei de Bună Execuţie se specifică data de expirare a acesteia, iar Executantul nu și-a îndeplinit toate obligațiile contractuale asumate prin Contract până la acea dată, Achizitorul/Beneficiarul va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Executantul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 
(b) Executantul nu reuseste sa remedieze o nerespectare a obligatiilor sale in termen de 30 de zile de la primirea notificarii Beneficiarului privind nerespectarea obligatiei respective;
(c) Achizitorul/Beneficiarul reziliază Contractul, situatie in care Achizitorul/Beneficiarul poate revendica intreaga valoare a Garantiei de Buna Executie.
15.16 - Anterior emiterii unei pretenţii asupra Garanţiei de Bună Execuţie, Achizitorul/Beneficiarul are obligaţia de a notifica pretenţia atât Executantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

15.17 - De fiecare dată când Garanţia de Bună Execuţie este executată parţial sau total, cu exceptia situatiilor in care Achizitorul/Beneficiarul reziliaza Contractul potrivit prevederilor articolului 13 sau Executantul nu reuşeşte să prelungească valabilitatea Garanţiei de Bună Execuţie, Executantul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Achizitor/Beneficiar.

15.18 - (1) De fiecare data cand, pe parcursul derularii Contractului, Preţul Contractului este modificat, Executantul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) În situația în care părțile convin prelungirea duratei contractului, pentru orice motiv (inclusiv forța majoră), Executantul are obligația  de a prelungi valabilitatea Garanţiei de Bună Execuţie în maxim 15 zile de la solicitarea Achizitorului/Beneficiarului.

În cazul în care Executantul nu prelungește valabilitatea Garanţiei de Bună Execuţie, Achizitorul/Beneficiarul are dreptul:
- să rezilieze contractul, fără îndeplinirea niciunei formalități, nefiind necesară nicio notificare, înștiințare sau altă măsură în vederea înștiințării rezilierii contractului pentru motivul menționat anterior, nefiind necesară, de asemenea,  nicio încuviințare sau intervenție în fața vreunei instanțe judecătorești, arbitrale sau de altă natură;

- să execute integral valoarea Garanţiei de Bună Execuţie.
15.19 Achizitorul/Beneficiarul are obligatia de a elibera/restitui Executantului cuantumul Garantiei de Bună Execuţie, dupa cum urmeaza: 

a) 70% din valoarea garantiei, in termen de 14 zile de la data incheierii procesului-verbal de receptie la terminarea lucrarilor, fara obiectiuni, daca Achizitorul nu a ridicat pana la acea data pretentii asupra ei, iar riscul pentru vicii ascunse este minim;

b) Restul de 30% din valoarea garantiei, la expirarea perioadei de garantie a lucrarilor executate, pe baza procesului-verbal de receptie finala, fara obiectiuni.
15.20 - În cazul în care, pe parcursul perioadei de executare a lucrarilor, Executantul își modifică denumirea, acesta are obligația de a prezenta, în maxim 20 zile de la semnarea Actului Aditional în care este consemnată modificarea denumirii Executantului, amendamentele aferente tuturor garanțiiilor din Contract. În cazul în care Executantul nu-și îndeplinește aceasta obligație, Achizitorul/Beneficiarul are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Executantul nu a prezentat amendamentele necesare și totodată, de a rezilia Contractul fără necesitatea notificării prealabile a Executantului.

15.21 - In situatia in care Executantul nu amendeaza Garantia de buna Executie in interiorul termenelor prevazute in prezentul articol, Achizitorul este indreptatit sa aplice penalitatile stipulate la articolul 13 din prezentul contract si/sau sa rezilieze contractul si/sau sa execute integral Garantia de Buna Executie.
15.22 - (1) În cazul in care Garantia de buna executie se contituie prin retineri succesive, Executantul are obligaţia de a deschide un cont la dispoziţia Achizitorului/Beneficiarului, la unitatea Trezoreriei Statului din cadrul organului fiscal competent în administrarea acestuia.
(2) Suma iniţială care se depune de către Executant în contul de disponibil astfel deschis potrivit alin. (1) nu trebuie să fie mai mică de 1,5% din Preţul prezentului contract de lucrari, fără TVA.

(3) Pe parcursul îndeplinirii prezentului contract de lucrari, Achizitorul/Beneficiarul urmează să alimenteze contul de disponibil prevăzut la alin. (1) prin reţineri succesive din sumele datorate şi cuvenite Executantului, respectiv in cuantum de 10% din valoare fiecarei facturi, până la concurenţa sumei reprezentand 10% din Pretul Contractului şi va înştiinţa Executantul despre vărsământul efectuat, precum şi despre destinaţia lui.

(4) Din contul de disponibil deschis la Trezoreria Statului pe numele Executantului, prevăzut la alin. (1) pot fi dispuse plăţi atât de către Executant cu avizul scris al Achizitorului/Beneficiarului care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a Beneficiarului. 

(5) Contul de disponibil prevăzut la alin. (1) este purtător de dobândă în favoarea Executantului.

(6) In cazul in care Garantia de buna executie se constituie prin retineri succesive, Executantul are obligatia de a indeplini cumulativ urmatoarele:

a) de a inainta Achizitorului/Beneficiarului confirmarea scrisa a unitatii Trezoreria Statului, atat cu privire la blocarea contului deschis in favoarea Achizitorului/Beneficiarului pentru Garantia de buna executie, cat si cu privire la deblocarea acestuia numai cu acordul Achizitorului/Beneficiarului, cat si executarea oricarei sume existente in cont la prima cerere a Beneficiarului, fara ca aceasta sa aiba obligatia de a-si motiva cererea respectiva;

b) de a inainta Achizitorului/Beneficiarului confirmarea scrisa a unitatii Trezoreria Statului cu privire la perioada de valabilitate a contului deschis conform alin. (1), perioada mai mare sau egala cu perioada de valabilitate a prezentului contract;

c) de a inainta Achizitorului/Beneficiarului confirmarea scrisa a unitatii Trezoreria Statului cu privire la imposibilitatea Executantului de a derula operatiuni, altele decat alimentarea contului prevazut la alin. (1), fara acordul Achizitorului/Beneficiarului;

d) de a inainta Achizitorului/Beneficiarului confirmarea scrisa a unitatii Trezoreria Statului cu privire la insusirea obligatiei de transmitere, trimestrial, catre Achizitor/Beneficiar a extraselor de cont pentru evidentierea soldului.

(7) In cazul in care Garantia de buna executie se constituie prin retineri succesive, Executantul are obligatia de a inainta Achizitorului/Beneficiarului confirmarile solicitate la alin. (6), din partea unitatii Trezoreria Statului unde a deschis contul de Garantie de buna executie mentionat la alin. (1), concomitent cu prezentarea dovezii deschiderii contului de garantie de buna executie. 

15.23  - In conditiile in care Garantia de Buna Executie s-a constituit initial prin retineri succesive, ulterior, pe perioada de derulare a contractului, in situatia in care Partile convin, Executantul poate solicita constituirea Garantiei de Buna Executie in conformitate cu prevederile Art. 15.4 din prezentul contract, prin notificarea Achizitorului. Dupa obtinerea aprobarii Achizitorului, Executantul va transmite, in original, instrumentul de garantare corespunzator, in conformitate cu prevederile Art. 15 din Contract referitoare la acest tip de instrument de garantare.
15.24   - Garantia de Buna Executie se constituie de catre Executant in scopul asigurarii Achizitorului/Beneficiarului de indeplinirea cantitativa, calitativa si in perioada conventita a contractului subsecvent. Garantia astfel constituita este destinata acoperirii eventualelor prejudicii suferite de Achizitor/Beneficiar in executarea contractului subsecvent, rezultate din neindeplinirea, indeplinirea cu intarziere sau indeplinirea necorespunzatoare a obligatiilor contractuale.

15.25 . - Garantia produselor este distincta de garantia de buna executie a contractului de lucrari. 

16. Inspecţii/Verificari si Receptia lucrarilor/Perioada de garantie a marcajelor rutiere
· Inspectii/Verificari

16.1. - (1) Achizitorul sau reprezentantul sau are dreptul de a inspecta/verifica lucrarile executate pentru a verifica conformitatea lor cu specificaţiile din caietul de sarcini. Achizitorul are dreptul de a nu accepta lucrarile care nu sunt in conformitate cu specificatiile cerute prin caietul de sarcini.
(2) Achizitorul va comunica, in scris, Executantului, identitatea reprezentantilor sai imputerniciti pentru efectuarea inspectiilor/verificarilor, dupa caz, precum si a receptiei.

16.2. -  Verificarea lucrarilor executate se va realiza in conformitate cu prevederile caietului de sarcini.

· Receptia lucrarilor

16.3. – (1) Receptia lucrarilor de marcaje, care fac obiectul prezentului contract subsecvent, se realizeaza in conformitate cu prevederile Caietului de sarcini, dupa cum urmeaza:

· Receptia la terminarea lucrarilor: marcajul rutier se receptioneaza la maximum 15 zile de la terminarea unuia sau mai multor sectoare de drum din administratrea SDN/SA pe care s-au aplicat marcaje, distinct pentru fiecare tip de marcaj rutier materializat pe partea carosabila (longitudinal, de delimitare a partii carosabile, transversa, sau divers);
· Receptia finala la expirarea perioadei de garantie: maximum 15 zile inainte de expirarea perioadei de garantie, dar nu mai tarziu de 15 zile dupa expirarea perioadei de garantie.
(2) Receptia se realizeaza de catre o comisie aprobata de conducerea D.R.D.P.- ului. 

(3) Recepția se efectuează prin determinări ale coeficienților de aderență, luminanță și retroreflexie efectuate de un laborator autorizat, distinct pentru fiecare tip de marcaj rutier materializat pe partea carosabila (longitudinal, de delimitare a părții carosabile, transversal sau divers), care vor fi înregistrate în Centralizatorul rezultatelor determinarilor performantelor marcajelor rutiere, conform modelului din Anexa nr. 4 la Caietul de sarcini și care va fi anexat la procesul verbal de recepție finală la expirarea perioadei de garanție. Măsurătorile se vor efectua în conformitate cu Tabelul nr. 4 din Caietul de sarcini.

16.4. - Daca lucrarile verificate in scopul receptiei nu sunt in conformitate cu specificatiile tehnice cerute prin caietul de sarcini, acestea nu se vor accepta si vor fi refuzate. In acest caz, Executantul are obligaţia de a executa din nou aceste lucrari, pe cheltuiala proprie, in termenul prevazut de comisia de receptie, conform prevederilor caietului de sarcini.
· Perioada de garantie a marcajelor rutiere
16.5. - Perioada de garantie a marcajelor rutiere care fac obiectul prezentului contract subsecvent este cea prevazuta in Anexa nr. 9 la Caietul de sarcini, document al prezentului contract.


17. Personalul si inlocuirea personalului
17.1. - Executantul are obligația de a asigura disponibilitatea personalului, pe toată durata contractului, in vederea indeplinirii obiectului contractului. Executantul are obligația de a asigura desfășurarea activităților stipulate în contract prin acoperirea cu Personal specializat pe toată durata implementării contractului. Documentele justificative ce vor fi prezentate ulterior semnarii contractului sunt prevazute in Caietul de sarcini, parte integranta a prezentului contract. 
17.2. - (1) Executantul nu va efectua schimbări ale personalului fără acordul scris prealabil al Achizitorului.

(2) Executantul trebuie să propună din proprie initiativă înlocuirea personalului în următoarele situații:
a) suspendarea contractului de lucrari (doar în condițile în care personalul respectiv nu mai este disponibil la încetarea suspendării), 

b) deces (se vor prezenta certificate de deces), 

c) incapacitate fizică/psihică (dovedită prin documente medicale - certificate, adeverinte etc. - documente prezentate în original sau copie legalizată din care sa rezulte faptul ca expertul nu își poate exercita atribuțiile profesionale; documentele medicale din care nu rezultă expres incapacitatea persoanei de a-si exercita atributiile, nu vor constitui document justificativ și nu vor fi acceptate de Achizitor ca document justificativ),

d) demisia, cu exceptia situatiei in care persoana, desi a demisionat de la Angajator, continua sa isi desfasoare activitatea in cadrul prezentului contract. Prin notiunea de “demisie” asa cum este mentionata in prezentul articol se intelege actul unilateral de vointa al persoanei prin care inceteaza Contractul individual de munca dintre persoana respectiva si Angajator, demisia salariatului fiind inaintata Executantului, in calitatea sa de Angajator, astfel cum este reglementata de Legea nr. 53/2003 - Codul Muncii, cu modificarile si completarile ulterioare; 

e) încetarea activității persoanei în cadrul prezentului contract, dovedita cu documente justificative;

f) desfacerea disciplinara a Contractului individual de munca, dovedita cu documente justificative; 

g) pensionarea salariatului in conformitate cu prevederile legii in vigoare la momentul respectiv (doar in conditiile in care personalul respectiv nu mai este disponibil). 

(3) Înlocuirea personalului se realizează numai cu acceptul Achizitorului.

(4) Achizitorul nu va accepta înlocuirea personalului în situația în care noul personal nu îndeplineşte cel puţin cerințele prevăzute în cadrul Documentaţiei de atribuire.

În condițiile în care se propune înlocuirea personalului și acesta îndeplinește cerințele prevăzute în cadrul Documentaţiei de atribuire, înlocuirea respectivă nu reprezintă o modificare substanţială aşa cum este aceasta definită în art. 221 din Legea nr. 98/2016 privind achizițiile publice, cu modificările și completările ulterioare.
(5) În situaţiile prevăzute la alin. (2), Executantul are obligaţia de a transmite pentru noul personal documentele solicitate prin documentaţia de atribuire, în vederea respectării cerințelor Caietului de Sarcini. 
17.3. - Executantul trebuie să se asigure ca personalul își va îndeplini pe întreaga durata a contractului obligațiile stabilite în sarcina acestuia.
17.4. - În cazul în care Executantul nu menține personalul aprobat ulterior, pe întreaga durată a contractului, pentru fiecare persoana înlocuita, acesta va fi obligat la plata către Achizitor a unei penalități în cuantum de 5.000 Lei, pentru fiecare caz în parte, excepție făcând situațiile indicate la Articolul 17.2 alin. (2) lit. a), lit. b), lit. c), lit. f) si lit. g). Situațiile menționate la Articolul 17.2 alin. (2) lit. d), lit. e), respectiv demisia persoanelor, respectiv încetarea activității acestora în cadrul prezentului contract nu exonerează Executantul de aceasta obligatie și consecințele încălcării ei. Beneficiarul nu va aplica penalitatea prevazuta in prezentul articol pentru persoanele ale caror nume si CV-uri nu au fost prezentate la momentul depunerii ofertei.
17.5. - (1) Pe parcursul derulării contractului de lucrari, pe baza unei cereri scrise motivate și justificate, Achizitorul poate solicita înlocuirea dacă consideră că un membru al personalului nu își îndeplinește sarcinile din contractul de lucrari.

(2) În situația în care oricare membru al personalului va fi înlocuit, Executantul va transmite Achizitorului CV-ul în original al noii persoane propuse împreună cu documentele justificative menționate în Caietul de Sarcini. 
(3) În cazul respingerii acestora, Achizitorul va notifica în scris motivele respingerii. 

(4) Costurile suplimentare generate de înlocuirea personalului incumbă Executantului.  
17.6. - În cazul în care Executanul nu este în măsură să furnizeze un înlocuitor care să îndeplinească cerințele din Caietul de Sarcini, Achizitorul poate să decidă rezilierea contractului de lucrari în conformitate cu Articolul 13 din contractul de lucrari.
17.7. - Aprobarea si/sau înlocuirea personalului se va putea face cu respectarea prevederilor relevante din contractul de lucrari şi Documentatia de Atribuire, inlocuirea acestora facand obiectul unui Ordin Administrativ.
După aprobarea fiecărei persoane de către Achizitor, Executantul va notifica Achizitorului asupra datei de mobilizare a persoanei. 
17.8. - Aprobarea si/sau înlocuirea personalului se va putea face cu respectarea prevederilor relevante din contractul de lucrari şi Caietul de Sarcini prin corespondență scrisă între părți. După aprobarea fiecărei persoane de către Achizitor, Executantul va notifica Achizitorului asupra datei de mobilizare a persoanei.
17.9. - Executantul are obligația de a se asigura că personalul utilizat în cadrul contractului potrivit prevederilor articolelor din prezentul contract de lucrari nu va genera situații de natură conflictului de interese. 
18. Masuri privind securitatea si sanatatea in munca. Masuri privind apararea impotriva incendiilor 

18.1. - Având în vedere faptul că în activitatea desfasurata Executantul lucrează independent cu personal şi mijloace tehnice proprii, va purta întreaga responsabilitate asupra respectării legislaţiei de securitate si sanatate in munca şi aparare impotriva incendiilor. Executantul îşi va instrui personalul pentru activităţile desfasurate conform legislaţiei si a instructiunilor proprii. Executantul are obligatia de a asigura personalului propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca si apararea impotriva incendiilor.
18.2. - Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele de muncă utilizate, sau de către lucrătorii săi şi alti lucratori care desfasoara activitati pentru el, în conformitate cu: 
· Legea securitatii si sanatatii in munca nr. 319/2006, a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, 

· prevederile H.G. nr. 300/2006 privind cerintele minime de securitate si sanatate pentru santierele temporare sau mobile. 

18.3. - Personalul Executantului este obligat, pe toata perioada de derulare a contractului, să respecte pe tot teritoriul achizitorului, toate prevederile legale cu privire la securitatea si sanatatea in munca şi apararea impotriva incendiilor.
18.4. a) Executantul poartă întreaga răspundere asupra tratării corecte, din punct de vedere al procedurii legale, a accidentelor de muncă, a evenimentelor şi incidentelor periculoase în care sunt implicaţi proprii salariaţi sau alti lucratori care desfasoara activitati pentru Executant.

b) Executantul este direct responsabil, pe toata perioada contractuala, in cazul producerii accidentelor de munca cu proprii salariati sau alti lucratori/salariati/operatori economici care desfasoara activitati pentru el, daca nu se respecta prevederile HG nr. 300/2006 cu modificarile si completarile ulterioare in ceea ce priveste coordonarea SSM.

c) Executantul este direct responsabil de respectarea obligatiilor pe care le are conform prevederilor HG nr. 300/2006 cu modificarile si completarile ulterioare inainte de inceperea lucrarilor pe santier, mai ales atunci cand la executia lucrarilor vor participa si terti sau alti operatori economici stabiliti de Executant. 
18.5. - In cazul producerii unor accidente de muncă, evenimente sau incidente periculoase în activitatea desfasurata, comunicarea, cercetarea şi înregistrarea accidentului de munca revine părţii contractante la care are contract de muncă salariatul implicat, respectîndu-se toate prevederile legale.

18.6. - Executantul are obligatia de a instrui lucratorii proprii precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. 

Orice eveniment petrecut in timpul derularii contractuale, produs din cauza lucratorilor Executantului, va fi inregistrat de Executant, conform legislatiei in vigoare.

19. Amendamente. Clauze de revizuire
19.1. - (1) Partile contractante au dreptul, pe durata indeplinirii contractului, de a conveni modificarea clauzelor contractului, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. 

(2) Daca solicitarea de modificare provine de la Executant, acesta trebuie sa inregistraze solicitarea la Achizitor cu cel putin 15 de zile inainte de data preconizata pentru intrarea in vigoare a modificarii.  

19.2. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia contractantul a fost declarat castigator in urma finalizarii procedurii de atribuire. 
19.3. - Niciun Act Aditional nu poate fi incheiat retroactiv. 


19.4. - Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.

· Clauze de revizuire


19.5. - Modificarile contractului subsecvent de lucrari, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.


19.6. - Eventualele modificari, care pot interveni in perioada de derulare a contractului, se refera la urmatoarele clauze contractuale:
I. Partile contractului subsecvent:

1) din punct de vedere al schimbarii denumirii, al formei societatii, care nu atrag crearea unei persoane juridice noi;
2) atunci când Executantul este înlocuit de un nou Executant, in situatia in care drepturile şi obligaţiile Executantului iniţial, rezultate din Acordul-cadru, sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor publice nr. 98/2016;
II. Modificari tehnice: in cazul unor eventuale inlocuiri de produse de marcare rutiera care nu corespund specificatiilor si cerintelor de calitate prevazute in documentatia de atribuire. 

Pentru produsele de marcare rutieră care se doresc a înlocui produsele de marcare rutieră din propunerea tehnică, se vor prezenta aceleași categorii de documentele de calitate/certificare care au fost prezentate și pentru cele care fac parte din propunerea tehnică.

În cazul solicitării de înlocuire a unui produs de marcare rutieră, până la momentul obținerii acordului Achizitorului, Executantul este obligat să își ducă la îndeplinire obligațiile ce îi revin prin ducerea la îndeplinire a comenzilor primite prin utilizarea produselor de marcare rutieră care fac parte din propunerea tehnică.

Acordul Achizitorului va fi emis într-o perioada cuprinsă între 30 și 60 zile, perioadă calculată de la momentul primirii tututor documentelor de calitate/certificare solicitate prin documentația de atribuire. Perioada de solicitare documente sau informații suplimentare de către Achizitor privind noile produse de marcare rutieră, nu intră în perioada menționată anterior, cuprinsă între 30 și 60 zile de emitere a acordului;
III. Modalitati de plata si recuperare a creantelor: in cazul unor eventuale modificari ale legislatiei, in limitele legale impuse de legislatia in domeniul financiar si fiscal;
IV. Durata ultimului contract subsecvent: prelungire, fără costuri suplimentare pentru Achizitor și fără a diminua perioada de garanție a lucrarilor deja executate si recepționate, în cazul în care Executantul prezintă Achizitorului justificări care atestă necesitatea prelungirii termenului/termenelor de executare a lucrarilor. Durata ultimului contract subsecvent poate depasi perioada de valabilitate a Acordului-Cadru;
V. Verificare si receptie: eventualele solicitari suplimentare de documente ce pot surveni din partea celor doua parti contractante;
VI. Subcontractanti. Terti sustinatori: in cazul unor eventuale schimbari ale subcontractantilor pe parcursul derularii acordului-cadru/contractului subsecvent si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Achizitor precum si in cazul in care tertii sustinatori preiau obligatiile contractuale, total sau partial, in locul contractantului;
VII. Modificari legislative si/sau de norme tehnice si/sau de normative si/sau de standarde si/sau STAS-uri pe parcursul derularii contractului subsecvent: in cazul unor eventuale modificari ale legislatiei/normativelor/standardelor/normelor tehnice/STAS-urilor, in conformitate cu prevederile impuse.

19.7. - (1) Modificarile contractuale generate de aplicarea clauzelor de revizuire de la 19.6. vor face obiectul unui act aditional sau ordin administrativ. 
(2) Modificarile de la art. 19.6 punctele II, V, VI si VII se fac prin ordin administrativ.
(3) Modificarile de la art. 19.6 punctele  I, III si IV se fac prin act aditional. 

(4) Eventualele modificari propuse de Executant vor fi transmise Achizitorului cu minim 15 zile inainte de data intrarii in vigoare a actului aditional si va face obiectul analizei Achizitorului, din punct de vedere al respectarii legislatiei incidente, precum si a oportunitatii modificarii.


19.8. - (1) Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.

(2) În situaţia nerespectării dispoziţiilor alin. (1), Achizitorul are dreptul de a denunţa unilateral Acordul-cadru in baza caruia a fost incheiat prezentul contract subsecvent.
20. Asigurari


20.1. - (1) Executantul are obligatia de a incheia, in termen de maxim 15 zile de la data semnarii contractului subsecvent o asigurare ce va cuprinde toate riscurile care ar putea aparea privind lucrarile executate, utilajele, instalatiile de lucru, echipamentele, personalul propriu si reprezentantii imputerniciti sa verifice, sa testeze sau sa receptioneze lucrarile, precum si daunele sau prejudiciile aduse catre terte persoane fizice sau juridice.

(2) Asigurarea se va incheia de catre Executant cu o societate de asigurare. Contravaloarea primelor de asigurare va fi suportata de catre Executant, nivelul minim al asigurarii fiind egal cu pretul contractului subsecvent. 
(3) Executantul are obligatia sa obtina, sa pastreze si sa furnizeze Achizitorului dovada asigurarii, precum si de a prezenta Achizitorului, ori de cate ori acesta solicita, polita/politele de asigurare si dovada achitarii primelor de asigurare. Neprezentarea dovezii asigurarii in termen, da dreptul Achizitorului de a aplica penalitate de 1.500 lei pe zi de intarziere pana la indeplinirea efectiva a obligatiei. 
(4) Executantul are obligatia de a prezenta Achizitorului politele relevante care atesta achitarea contravalorii primelor de asigurare in termen de 15 zile de la data semnarii contractului subsecvent, in caz contrar se vor aplica prevederile art. 13.1.

(5) Achizitorul nu va fi responsabil pentru niciun fel de daune-interese, compensatii stabilite prin lege, in privinta sau ca urmare a unui accident ori prejudiciu adus unui muncitor sau altei persoane angajate de Executant, in vederea indeplinirii obiectului prezentului contract subsecvent.


21.  Subcontractanti. Terti - (daca este cazul)
· Subcontractanti 
21.1. - Executantul are obligatia, in cazul in care subcontracteaza, de a incheia contracte cu subcontractantii desemnati, in conditiile art. 21.6. alin. (6) din prezentul contract, cu respectarea prevederilor art. 55 alin. (2) din Legea nr. 98/2016.
21.2. - Executantul este pe deplin raspunzator fata de Achizitor de modul in care indeplineste contractul, atat el cat si subcontractantii (daca este cazul). 
21.3. - Executantul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele Executantului, ale expertilor, agentilor sau salariatilor acestuia. Aprobarea de catre Achizitor a subcontractarii oricarei parti a contractului de lucrari sau a angajarii de catre Executant a unor subcontractanti pentru desfasurarea activitatilor care fac obiectul prezentului contract nu va elibera Executantul de niciuna dintre obligatiile sale asumate prin prezentul contract si nu va diminua raspunderea sa in ceea ce priveste modul de indeplinire a prezentului contract subsecvent de lucrari.
21.4. - (1) Înlocuirea/implicarea subcontractanţilor de către Executant în perioada de implementare a contractului se realizează cu acordul Achizitorului. 
(2) Orice schimbare a subcontractantului sau introducere de noi subcontractanti fara aprobarea prealabila si exprimata in scris a Achizitorului sau orice incredintare a activitatilor de catre subcontractant unei terte parti, fara aprobarea prealabila si exprimata in scris a Achizitorului, va fi considerata o incalcare a prezentului contract subsecvent de lucrari.
21.5. - In cazul in care Executantul inlocuieste un subcontractant sau introduce un nou subcontractant fara aprobarea prealabila si acordata in scris de catre Achizitor, Executantul va fi obligat la plata unei sume reprezentand 2% din pretul contractului pentru fiecare subcontractant schimbat fara aprobarea Achizitorului. Executantul are obligatia de a plati aceasta suma Achizitorului in termen de 30 de zile de la solicitarea Achizitorului.

21.6. - 
(1) Achizitorul efectueaza plati catre subcontractanti, in cadrul prezentului contract,  in conformitate cu prevederile Legii nr. 98/2016 si ale H.G. nr. 395/2016.

(2) Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru lucrarile executate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi  şi-au exprimat opţiunea în acest sens.

(3) În sensul alin. (2), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Achizitor. Achizitorul efectuează plăţile directe către subcontractanţii doar atunci când prestaţia acestora este confirmată prin documente agreate de toate cele 3 părţi, respectiv Achizitor, Executant şi subcontractant sau de Achizitor şi subcontractant atunci când, în mod nejustificat, Executantul blochează confirmarea indeplinirii obligaţiilor asumate de subcontractant.

(4) Atunci când un subcontractant îşi exprimă opţiunea de a fi plătit direct, Executantul va transfera obligaţiile de plată către subcontractant/subcontractanţi pentru partea/părţile din contract aferentă/aferente acestuia/acestora, iar Achizitorul va efectua plata catre subcontractant/subcontractanti în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (3).

(5) Achizitorul are obligaţia de a solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între Executant şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.

(6) Contractele prezentate conform prevederilor alin. (5) trebuie să fie în concordanţă cu oferta şi se vor constitui în anexe la contractul de achiziţie publică.
(7) Dispoziţiile prevăzute la art. 21.6 alin. (1)-(6) nu diminuează răspunderea Executantului în ceea ce priveşte modul de îndeplinire a contractului de achiziţie publică. 
21.7. – Daca este cazul, Executantul are obligatia de a transmite Achizitorului, in termen de 10 zile de la semnarea contractului/data introducerii de noi subcontractanti o declaratie prin care acesta va cesiona creantele aferente partii din contractul de lucrari indeplinita de subcontractanti, catre acestia, precizand, totodata, faptul ca aceste creante vor fi achitate de catre Achizitor, direct catre subcontractanti. In vederea determinarii valorii creanţei, Achizitorul va avea in vedere lucrarile executate de subcontractant, luand in considerare informatiile cuprinse de Executant in oferta sa cu privire la  denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.  

21.8. - (1) Înlocuirea/implicarea subcontractanţilor de către Executant în perioada de implementare a contractului poate interveni în următoarele situaţii:


a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,


b) declararea unor noi subcontractanţi ulterior semnării contractului de achiziţie publică în condiţiile în care lucrările ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,


c) renunţarea/retragerea subcontractanţilor din contractul de achiziţie publică. 

(2) In cazul prevazut la alin. (1), Achizitorul va solicita Executantului transmiterea contractelor incheiate de acesta si subcontractantii declarati ulterior, acestea trebuind sa contina cel putin urmatoarele elemente:


a) activitatile ce urmeaza a fi subcontractate;


b) numele, datele de contact, reprezentantii legali ai noilor subcontractanti;


c) valoarea aferenta lucrarilor care vor fi efectuate de catre noii subcontractanti. 

(3) In cazul prevazut la alin. (1), noii subcontractanti ai Executantului au obligatia de a transmite Achizitorului o declaratie pe propria raspundere prin care acestia declara in mod explicit si fara echivoc, ca isi asuma respectarea prevederilor caietului de sarcini si a propunerii tehnice depuse de catre Executant, documente ale prezentului contract subsecvent de lucrari, aferenta activitatii supuse subcontractarii. 

(4) Contractele prevazute la alin. (2) si declaratiile mentionate la alin. (3) vor fi prezentate de Executant Achizitorului, cu cel putin 15 zile inainte de momentul inceperii executarii lucrarilor de catre noii subcontractanti.


21.9. - (1) In situatiile prevazute la art. 21.8. alin. (1), noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 

(2) Situatia prevazuta la art. 21.8. alin. (1) lit. a) nu reprezinta modificare substantiala, asa cum aceasta este definita la art. 221 din Legea nr. 98/2016. 
(3) In situatia prevazuta la art. 21.8. alin. (1) lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract, aplicabila conform art. 164 alin. (4) din H.G. nr. 395/2016, daca ajustarea se acorda. 

(4) In situatia prevazuta la art. 21.8. alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior. 

(5) Obiectul şi valoarea noului contract de subcontractare nu vor conţine lucrarilor executate de către subcontractantul iniţial şi nici valoarea aferentă acestora.


21.10. - (1) In situatia prevazuta la art. 21.8. alin. (1) lit. b), Executantul are dreptul de a implica noi subcontractanţi pe durata indeplinirii contractului, sub condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016. 
(2) Situatia prevazuta la art. 21.8 alin. (1) lit. b) nu reprezinta o modificare substantiala aşa cum este aceasta definită la art. 221 din Legea nr. 98/2016, dacă se îndeplinesc următoarele condiţii cumulative:


a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;


b) introducerea unui nou subcontractant nu modifică preţul contractului dintre autoritatea contractantă şi contractant;


c) introducerea unui nou subcontractant este strict necesară pentru îndeplinirea contractului de achiziţie publică;


d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi.


21.11. - În situaţia prevăzută la art. 21.8. alin. (1) lit. c), în cazul în care un contract de subcontractare este denunţat unilateral/reziliat de către una din părţi, Executantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 21.8. alin. (1) lit. a). 
21.12. - (1) Executantul are obligaţia de a notifica Achizitorului, pe durata contractului de achiziţie publică, orice modificări ale informaţiilor referitoare la numele, datele de contact si reprezentantii legali ai subcontractantilor sai implicati in indeplinirea contractului de achizitie publica.
(2) Executantul are dreptul de a implica noi subcontractanţi, pe durata indeplinirii contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016.

(3) În situaţia prevăzută la alin. (1), Executantul va transmite Achizitorului informaţiile referitoare la numele, datele de contact si reprezentantii legali ai subcontractantilor sai implicati in indeplinirea contractului de achizitie publica, prevăzute la art. 219 alin. (1) din Legea nr. 98/2016, şi va obţine acordul Achizitorului privind eventualii noi subcontractanţi implicaţi ulterior în indeplinirea contractului.

(4) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. 

21.13. -  În scopul unei informări complete, Achizitorul are dreptul de a extinde aplicarea obligaţiilor prevăzute la art. 219 din Legea nr. 98/2016, respectiv ale art. 21.12 din prezentul contract, cu privire la subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare. 

· Terti (daca este cazul)

21.14. - (1) In cazul in care Executantul intampina dificultati sau este in imposibilitatea derularii contractului de lucrari pentru partea de contract pentru care a primit sustinere din partea tertului sustinator ................................, acesta are obligatia de a notifica Achizitorul, in scris, in termen de 15 zile de la data la care constata acest fapt.

(2) In cazul in care Executantul nu notifica Achizitorul cu privire la faptul ca intampina dificultati sau se afla in imposibilitatea derularii contractului de lucrari, Achizitorul are dreptul de a stabili daca Executantul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Achizitorul are dreptul de a notifica tertul sustinator cu privire la faptul ca Executantul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ..................... si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Executantul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ................................, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a contractului pentru care Executantul a primit sustinere din partea tertului sustinator. In acest sens, Achizitorul, tertul sustinator ................................ si/sau Executantul, pot incheia un Act Aditional la contractul de lucrari sau o intelegere scrisa prin care acestea convin, fara a fi limitative, urmatoarele:


- tertul sustinator .................................. va duce la indeplinire contractul de lucrari sau acea parte a contractului ce face obiectul Angajamentului ferm de sustinere si


- prevederile contractului incheiat intre Executant si Achizitor vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la contractul de lucrari sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere.


21.15. - Achizitorul va urmari orice pretentie la daune pe care Executantul ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Achizitorului ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.


In cazul in care Executantul se afla in imposibilitatea derularii contractului si Achizitorul solicita tertului sustinator indeplinirea obligatiilor contractuale asumate de catre Executant, iar tertul sustinator nu si le indeplineste, atunci orice pretentie la daune pe care Executantul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Executant catre Achizitor cu titlu de garantie.


21.16. - În cazul în care Executantul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Achizitorul solicită ca Executantul şi terţul/terţii susţinător/susţinători să răspundă în mod solidar pentru indeplinirea contractului de achiziţie publică. Răspunderea solidară a terţului/terţilor susţinător/ susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament. 


 21.17. - (1) În cazul în care Executantul întâmpină dificultăţi pe parcursul indeplinirii contractului de lucrari, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, Achizitorul va solicita Executantului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm.

(2) Achizitorul are dreptul de a urmări orice pretenţie la daune pe care Executantul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor Executantului către Achizitor, cu titlu de garanţie. 


22. Forta majora si cazul fortuit

22.1. - Forta majora este constatata de o autoritate competenta.

22.2. - Daca legea nu prevede altfel sau partile nu convin contrariul, raspunderea este inlaturata atunci cand prejudiciul este cauzat de forta majora sau de caz fortuit.

22.3. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

22.4. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

22.5. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

22.6. - Daca forta majora actioneaza o perioada mai mare de 10 zile, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

22.7. - Daca, potrivit legii, Executantul este exonerat de raspundere contractuala pentru un caz fortuit, el este, de asemenea, exonerat si in caz de forta majora.


23.  Solutionarea litigiilor
23.1. - Achizitorul si Executantul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

23.2. - (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Achizitorului.
(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Achizitor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Achizitorului.

24.  Limba care guverneaza contractul

24.1. - Limba care guverneaza contractul este limba romana.


25.   Comunicari 

25.1. - (1) Orice comunicare dintre parti, referitoare la indeplinirea prezentului contract, trebuie sa fie transmisa in scris.
(2) Orice document scris trebuie inregistrat atat in momentul transmiterii, cat si in momentul primirii.


25.2. - Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

26. Raportul procedurii 
Avand in vedere faptul ca potrivit Raportului procedurii de atribuire nr. ..............:
a) Executantul a fost desemnat ofertant castigator in baza aplicarii criteriului de atribuire prevazut in Documentatia de Atribuire: oferta cea mai avantajoasa din punct de vedere economic - cel mai bun raport calitate - pret (....% propunere financiara si ....% propunere tehnica) utilizandu-se in acest sens un algoritm de punctare a fiecarui factor de evaluare asa cum a fost prevazut in Documentatia de Atribuire,

b) Executantul a fost desemnat ofertant castigator in urmatoarele conditii: ....................... (se vor completa la semnarea contractului subsecvent: factorii de evaluare, punctajele aferente fiecarui factor obtinute conform Raportului procedurii de atribuire nr. ........., Anexa/Anexele .............. la contractul subsecvent in care sunt incluse elementele care au stat la baza obtinerii punctajelor),

pentru a nu altera rezultatul procedurii de atribuire aferente prezentului contract subsecvent, eventuala modificare a elementelor mai sus mentionate pe parcursul derularii contractului subsecvent nu va conduce la obtinerea unui punctaj inferior celui precizat in contractul subsecvent si in Raportul procedurii de atribuire. 

27. Reorganizarea persoanei juridice
In cazul in care Executantul se reorganizeaza prin fuziune, divizare sau transformare, preluarea contractului de către persoana juridica succesoare se va face numai in condiţiile îndeplinirii de către acesta cel puţin a criteriilor de calificare stabilite in cadrul procedurii de atribuire a Acordului-cadru in baza caruia s-a incheiat prezentul contract subsecvent.
28. Metodologia de utilizare a Sumelor Provizionate


Pe parcursul derularii contractului subsecvent, in situatia in care se utilizeaza Sumele Provizionate incluse in Propunerea Financiara, Partile se obliga sa respecte prevederile Metodologiei de utilizare a Sumelor Provizionate, dupa cum urmeaza:
I. Baza legala: Instructiunea nr. 1/2021 privind modificarea contractului de achizitie publica/contractului de achizitie sectoriala/acordului-cadru, emisa de ANAP si publicata in Monitorul Oficial nr. 56/19.01.2021 - Secțiunea 2 - Alte sume necesare pentru implementare - Articolul 13
(1) Alte sume necesare pentru implementare sunt sume de bani stabilite ca sume fixe nominale, globale, incluse în valoarea contractului/acordului-cadru, reprezentând valoarea acelor bunuri/servicii/lucrări corespunzătoare activităților care sprijină îndeplinirea obiectivelor principale ale achiziției (aferente unor operațiuni auxiliare și/sau care țin de logistică), dar pentru care, la momentul pregătirii procedurii de atribuire a contractului de achiziție publică/achiziție sectorială, nu se pot determina cu exactitate cantitățile și toate detaliile calitative pentru categoriile de cheltuieli astfel acoperite. 

(3) Sumele prevăzute la alin. (1) se regăsesc în contractele de achiziție publică/sectorială sub diverse denumiri, cum ar fi rezerve de implementare, cheltuieli incidentale, sume provizionate, acestea neputând fi utilizate pentru acoperirea altor categorii de cheltuieli decât cele pentru care au fost destinate, conform mențiunilor din documentația de atribuire; categoria de cheltuieli ”diverse și neprevăzute” din structura devizului general al lucrărilor nu este inclusă în noțiunea alte sume necesare pentru implementare. 

(5) Alte sume necesare pentru implementare care ar avea ca scop acoperirea la nivel general a unor cheltuieli nedefinite nu îndeplinesc criteriile menționate în prezenta instrucțiune conform cărora categoriile de cheltuieli acoperite de astfel de sume trebuie să fie specifice și prezentate limitativ; folosirea unor asemenea alte sume necesare pentru implementare pentru astfel de cheltuieli ar constitui în sine o modificare contractuală pentru care se aplica prevederile art. 1 alin (2) și (3). 

(6) Înainte de a efectua cheltuieli din categoria altor sume necesare pentru implementare, contractantul trebuie să obțină aprobarea autorității/entității contractante pentru efectuarea cheltuielilor în cauză. 

(7) Contractantul trebuie să facă dovada că bunurile/serviciile/lucrările a căror decontare o solicită sunt necesare activităților care sprijină îndeplinirea obiectivelor principale ale achiziției iar prețurilor acestora se încadrează în prețurile aferente unor activități/articole similare prevăzute în contract sau reprezintă prețuri stabilite în condiții concurențiale de piață, inclusiv, atunci când este cazul, prin raportare la prevederile art. 6 din Legea nr. 98/2016; suplimentar, valoarea totală, cumulată a tuturor bunurilor/serviciilor/lucrărilor a căror decontare se solicită nu depășește suma fixă nominală, globală, menționată cu acest scop, în mod distinct, în contractul de achiziție publică/achiziție sectorială. 

(8) Autoritatea/entitatea contractantă decontează pe bază de documente justificative valoarea bunurilor/serviciilor/lucrărilor corespunzătoare altor sume necesare implementării.
II. Domeniul de aplicare: 

Se aplica pentru prezentul contract subsecvent semnat in baza acordului-cadru avand ca obiect „Lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot*....” si numai in conditiile in care bunurile/serviciile/lucrările sunt corespunzătoare unor activitati care sprijină îndeplinirea obiectivelor principale ale achiziției si sunt aferente unor operațiuni auxiliare și/sau care țin de logistică.
III. Conditiile de aplicare (cumulative):  
1. utilizarea sumelor provizionate este necesara pentru implementarea acordului-cadru de lucrari si a contractelor subsecvente semnate in baza acordului-cadru;
2. utilizarea sumelor provizionate este generata de cauze care nu au putut fi prevazute cu exactitate la data organizarii procedurii de atribuire a contractelor/acordurilor-cadru de achizitie publica si pentru care nu s-a putut determina cu exactitate, la momentul initierii procedurii de achizitie, cantitățile și toate detaliile calitative pentru categoriile de cheltuieli acoperite.
IV. Lista categoriilor de cheltuieli care se finanteaza din sumele provizionate:
a. cheltuieli care rezulta din implementarea solicitarilor provenite de la diverse institutii/ autoritati/ entitati care au atributii in legatura cu contractul (ca de exemplu: Ministere, Autoritati/Institutii centale si/sau locale, Politie, organisme de control, etc.) cu privire la situatii neprevazute care pot aparea in trafic;

b. cheltuieli care rezulta din cerintele formulate de catre Politia Romana privind marcajele si/sau elemente de siguranta circulatiei si/sau reconfigurari de lucrari pentru a se asigura siguranta circulatiei;
c. cheltuieli care rezulta din adaptarea lucrarilor de marcaj la realitatea/situatia din teren si anume: schimbari de solutii tehnice, executie de marcaje in zone auxiliare/adiacente ariei de desfasurare a acordului-cadru/contractului subsecvent, modificari ale cotelor, pozitiilor si/sau dimensiunilor lucrari de marcaj ca urmare a situatiei reale din teren;

d. cheltuieli care rezultă din necesitatea executarii unor marcaje corespunzatoare in zonele in care marcajele existente nu sunt vizibile sau sunt deteriorate sau in zonele in care nu exista marcaje, lucrari efectuate atat pentru zonele stabilite in acordul-cadru/contractul subsecvent cat si pentru zonele adiacente/auxiliare, excepție făcând erorile de executie;

e. cheltuieli care rezulta din necesitatea implementarii recomandarilor/observatiilor/conditiilor stabilite de catre Autoritatea Rutiera Romana in auditurile/studiile efectuate cu privire la Siguranta rutiera, execeptie facand erorile de executie; 
f. cheltuieli care rezulta din modificari ale cantitatilor de lucrari de marcaj ca urmare a remasuratorilor/redimensionarilor/redistribuirilor ce se vor face pentru stabilirea cantitatilor nete ale fiecarui marcaj ca va fi executat.
Note: 

Nota 1: Categoriile de cheltuieli care se finanteaza din sumele provizionate sunt numai cele incluse in Lista categoriilor de cheltuieli care se finanteaza din sumele provizionate ce este parte integranta din documentatia de atribuire. Sumele aferente acestor categorii de cheltuieli sunt cele publicate de Autoritatea Contractanta prin documentatia de atribuire, iar valoarea totala a acestora este de: ............... fara TVA (se va completa de catre Achizitor/Beneficiar la semnarea fiecarui contract subsecvent, intr-o suma rezonabila, suma respectiva neputand sa depaseasca valoarea totala a sumei provizionate din acordul-cadru)
Este permisa realizarea de compensari/ relocari intre categoriile de cheltuieli ce compun sumele provizionate, cu indeplinirea urmatoarelor conditii:


-   sa se stabileasca ca aceasta este necesara, 


-   sa se stabileasca ca aceasta nu va afecta negativ derularea acordului-cadru/contractului subsecvent,  


-  valoarea totala a tuturor categoriilor de cheltuieli ce sunt finantate din sumele provizionate nu depaseste valoarea totala a sumelor provizionate publicata de Autoritatea Contractanta in documentatia de atribuire pentru acordul-cadru sau din contractele subsecvente semnate in baza acordului-cadru.
Nota 2: Modificarile contractului subsecvent care necesita cheltuieli care se pot incadra in categoriile din lista de mai sus, reprezinta modificari nesubstantiale si/sau aplicarea mecanica a clauzelor contractuale.

Nota 3: Sumele provizionate aferente categoriilor de cheltuieli mai sus mentionate se utilizeaza numai in cazul in care se indeplinesc in mod cumulativ conditiile prevazute la capitolul II si respectiv III al prezentei clauze.

Nota 4: Beneficiarul nu va semna contracte subsecvente care vor contine numai cheltulieli care se finanteaza din sumele provizionate stabilite in Acordul - Cadru si mentionate in Lista categoriilor de cheltuieli care se finanteaza din sumele provizionate.
V. Conditii de utilizare a sumelor provizionate [Metodologia]:

A1. 
Lucrarile de marcaj pentru care se utilizeaza fondurile aferente sumelor provizionate, se vor executa la pretul unitar (UM) stabilit in cadrul Formularului de Propunere Financiara depus de Promitentul-Executant. In cazul in care se vor executa lucrari/cantitati de marcaj in zonele adiacente/auxiliare ariei de desfasurare a acordului-cadru sau a contractului subsecvent, la pretul unitar (UM) stabilit in cadrul Anexei A a Formularului de Propunere Financiara depus de Promitentul-Executant se vor adauga cheltuielile de transport intr-o marja rezonabila dar nu mai mult de 8%, cheltuieli de transport care sunt incluse in valoarea totala a sumelor provizionate. Cheltuielile de transport stabilite in cadrul procentului de maxim 8% se vor prezenta si deconta in functie de: numarul de kilometri parcursi, de numarul de utilaje care se vor deplasa, de cantitatea de carburant consumata, iar modul de calcul va fi prezentat in cadrul raportului mentionat in capitolul V.C punctul 2 sau 3 si aprobat de catre CNAIR SA - Central, dar nu mai tarziu de efectuarea deplasarii la locatia respectiva.

A2. Cantitatile de lucrari de marcaje din cadrul punctelor A1 – A6 si respectiv punctul B din Anexa A la Formularul de Propunere Financiara nu se vor utiliza in cadrul sumelor provizionate. In cadrul sumelor provizionate se vor utiliza numai cheltuielile care sunt stabilite in Lista categoriilor de cheltuieli care se finanteaza din sumele provizionate la capitolul IV din prezenta metodologie si pentru care se stabilesc alte cantitati de lucrari de marcaj ce nu au putut fi prevazute/determinate la data organizarii procedurii de atribuire a acordului-cadru de achizitie publica.
A3. Pentru executia lucrarilor si/sau de cantitatilor de marcaj in zonele adiacente/auxiliare ariei de desfasurare a acordului-cadru sau a contractului subsecvent sumele provizionate utilizate includ pe langa costul executiei lucrarilor/cantitatilor de marcaj si cheltuielile de transport aferente executiei acestora. Nu se accepta utilizarea sau decontarea din cadrul sumelor provizionate doar a cheltuielilor de transport fara executia de lucrari de marcaj.
B: Verificarea prevederilor contractuale si a motivelor pentru care este necesara utilizarea sumelor provizionate.

1. Nu se vor utiliza sumele provizionate pentru sarcinile/obligatiile/riscurile Antreprenorului prevazute in contract.

2. Nu se vor utiliza sumele provizionate pentru cheltuieli ce rezulta din erori de executie sau din alte motive ce tin de culpa Antreprenorului.
C. Utilizarea sumelor provizionate in cadrul Contractului se face numai cu parcurgerea urmatorului proces administrativ:  

1. Solicitarea de catre Executant/Beneficiar a utilizarii sumelor provizionate pentru executia lucrarilor de marcaj in care se va detalia:

· lucrarea pentru care se solicita utilizarea sumei provizionate;

· modul de indeplinire a conditiilor specificate la capitolele II; III; IV din prezentul articol; 

· valoarea determinata conform mecanismului stabilit la pct V. A1 de mai sus; 
· timpul necesar pentru realizarea lucrarilor;

· locatia sau aria de desfasurare a executiei lucrarilor de marcaj
Nota 1: Lucrarile finantate din sumele provizionate nu pot face obiectul unor revendicari, litigii, dispute, arbitraje, sau alte asemenea, din partea Executantului, ulterior utilizarii sumelor provizionate.

Nota 2: Lucrarile finantate din sumele provizionate fac obiectul ajustarii preturilor. In situatia in care, in timpul derularii contractului, apar lucrari  de natura celor prevazute a fi finantate din sumele provizionate, pretul acestor lucrari  se va ajusta conform formulei de ajustare stabilita la articolul 5.2. alin (1) punctul I  din prezentul contract subsecvent.

2. Aprobarea utilizarii sumelor provizionate de catre Beneficiar daca solicitarea vine din partea Executantului.
Pe baza documentelor transmise de Executant, Beneficiarul va analiza situatia, si daca sunt indeplinite conditiile din prezenta metodologie, va elabora un Raport de necesitate privind utilizarea sumelor provizionate intocmit de directia derulatoare a contractului subsecvent si avizat de conducerea D.R.D.P-ului, raport, care dupa avizarea DRDP-ului, se va transmite la CNAIR SA - Central pentru aprobarea acestuia.

Ulterior aprobarii acestui raport de catre CNAIR SA - Central, Beneficiarul va comunica Executantului posibilitatea utilizarii sumelor provizionate pentru situatia respectiva. Nu se vor utiliza sumele provizionate fara aprobarea expresa a CNAIR SA - Central. 

3. Aprobarea utilizarii sumelor provizionate daca solicitarea vine din partea Beneficiarului.

In baza situatiei existente, Beneficiarul va verifica daca sunt indeplinite conditiile din prezenta metodologie si va elabora un Raport de necesitate privind utilizarea sumelor provizionate intocmit de directia derulatoare a contractului subsecvent si aprobat de conducerea D.R.D.P-ului, raport, care dupa avizarea DRDP-ului, se va transmite la CNAIR SA - Central pentru aprobarea acestuia.
Ulterior aprobarii acestui raport de catre CNAIR SA - Central, Beneficiarul va comunica Executantului posibilitatea utilizarii sumelor provizionate pentru situatia respectiva. Nu se vor utiliza sumele provizionate fara aprobarea expresa a CNAIR SA - Central. 

4. Aprobarea de catre Beneficiar (dupa finalizarea etapei C2 sau C3) a unui Ordin Administrativ de Modificare pentru utilizarea sumelor provizionate (OAM SP nr. .....) care sa contina cel putin urmatoarele:

a) identificare

descrierea lucrarii pentru care s-a aprobat utilizarea sumei provizionate.
b) necesitatea 

necesitatea utilizarii sumei provizionate (in baza raportului mentionat in capitolul V.C punctul 2 sau 3)

c) indeplinirea conditiilor de utilizare a sumei provizionate
· modul de indeplinire a conditiilor specificate la capitolele II; III; IV si respectiv V.A1 - A3 din prezentul articol; 

· identificarea numarului, categoriei si valorii sumei provizionate mentionate in contractul subsecvent, care urmeaza a fi utilizata. 
d) valoarea lucrarilor 
· valoarea determinata conform capitolului V.C punctul 1;
· valoarea aferenta sumei provizionate din cadrul contractului subsecvent solicitata a se utiliza;  

· valoarea aferenta sumei provizionate din cadrul contractului subsecvent aprobata de Beneficiar si de catre CNAIR SA - Central;
· valoarea aferenta sumei provizionate din cadrul contractului subsecvent utilizata pana la data OAM SP curent;

· valoarea aferenta sumelor provizionate din cadrul contractului subsecvent ramasa neutilizata la data OAM SP curent;

· eventualele compensari/relocari intre categoriile de cheltuieli ce compun sumele provizionate existente si neconsumate (numai in cazul in care: i) exista mai multe categorii de cheltuieli ce compun sumele provizionate; si ii) valoarea unei categorii de cheltuieli din sumele provizionate nu este suficienta, in timp ce pentru alta categorie de cheltuiala din sumele provizionate exista excedent). In conditiile in care se efectueaza compensari/relocari este necesara demonstrarea indeplinirii conditiilor mentionate la capitolul IV - Nota 1 din prezentul articol.

e) timpul necesar pentru realizarea lucrarilor

Durata de realizare a lucrarilor pentru care se utilizeaza sumele provizionate.
f) locatia sau aria de desfasurare a executiei lucrarilor
Specificarea locatiei sau ariei de desfasurare a lucrarilor pentru care se utilizeaza sumele provizionate

g) documente justificative

Se vor anexa documente justificative/suport care sa documenteze Ordinul Administrativ de Modificare, conform celor mentionate mai sus. Confirmarea si receptia lucrărilor de marcaje executate se va face de către DRDP-ul pe raza căruia se execută marcajele rutiere.
E. Depunerea/Prezentarea de documente justificative pentru sumele ce urmeaza a fi platite din categoria sumelor provizionate.

29.   Legea aplicabila contractului

Contractul va fi interpretat conform legilor din Romania.

30. Dispozitii finale

30.1. - Semnand acest contract, partile isi asuma fiecare riscul de eroare cu privire la intelegerea oricarei prevederi din contract.

30.2. - Prin semnarea contractului, partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

30.3. - Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

30.4. - Partile cunosc si garanteaza in virtutea prevederilor Legii nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, in special ale art. 12-15 din lege, si ale Ordonantei nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, ca relatiile contractuale dintre parti se desfasoara pe principii de buna credinta si cu respectarea acestor dispozitii legale, intelegand ca nicio clauza a contractului nu este abuziva prin prisma dispozitiilor legale enuntate.


30.5. - In situatia in care Executantul este o Asociere, Achizitorul solicita tuturor membrilor Asocierii să răspundă în mod solidar pentru indeplinirea contractului de achiziţie publică. 


30.6. - Prezentul contract subsecvent, incheiat in baza Acordului-cadru nr. ...................... va fi derulat la nivelul D.R.D.P.* .....
Prezentul contract subsecvent a fost incheiat in data de _____________, in 3 exemplare originale, din care 2 (doua) exemplare pentru exemplare pentru Achizitor si 1 (un) exemplar pentru Executant. 
	Pentru ACHIZITOR
COMPANIA NATIONALA DE ADMINISTRARE A INFRASTRUCTURII RUTIERE S.A. 

prin D.R.D.P. * .....
	Pentru EXECUTANT



Contract subsecvent nr. ... la Acordul-cadru nr. ... avand ca obiect Lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot*....

Lot 1 D.R.D.P. Bucuresti; Lot 2 D.R.D.P. Craiova, Lot 3 D.R.D.P. Timisoara; Lot 4 D.R.D.P. Cluj; Lot 5 D.R.D.P. Brasov; Lot 6 D.R.D.P. Iasi; Lot 7 D.R.D.P. Constanta; Lot 8 D.R.D.P. Buzau

